SEIMO STENOGRAMOS 


6-sis SEIMO POSĖDIS 
1922 m. gruodžio 1 d. 


Posėdžio pradžia 10 val. 25 min. 

Pirmininkauja Seimo Pirmininkas L. 
Bistras. 

„ Sekretoriauja Seimo Sekretorius K. 
Ambrozaitis. 

Dalyvauja 62 Seimo nariai; Švietimo 
Ministeris p. Juodakis, Ministeris Pirminin- 
kas E. Galvanauskas, Susisiekimo Ministe- 

"ris Tamoševičius, Valstybės Kontrolierius 
Zubrickas, Krašto Apsaugos Ministeris maj. 
Sližys, Ministeris Gudų Reikalams Siemaško 


Darbų tvarka: 


1. Ministerių Kabineto atsakymai | 
„paklausimus. 


2. Mandatų komisijos pranešimas. 


3. Specialinės Mandatų komisijos pra- 
nešimas. 


Pirmininkas. 6-tąjį Seimo posėdį skaitau atida- 
rytą. Darbų tvarka yra tokia: 1) Ministerių Kabineto 
atsakymai į paklausimus, 2) Mandatų komisijos pra- 
nešimas. 3) Specialinės Mandatų komisijos praneši- 
„mas. Be to, Prezidiumas siūlo darbų tvarką pa- 
pildyti Statuto klausimu ir Seniūnų Sueigos sudarymo 
klausimu. Statuto klausimą Prezidiumas siūlo padėti 
pirmuoju darbų tvarkos punktu. Kas prieš? — Nėra, 
— darbų tvarka priimta. 

Yra įėjęs latstovo Vlado Jurgučio pareiškimas, 
kuriame jis atsisako nuo Seimo nario pareigų. Tas 
pareiškimas bus įteiktas Mandatų komisijai, kad į jo 
vietą pakviestų kitą atstovą. 

Sekretorius praneš kitus įėjusius raštus. 


ĮĖJUSIŲ RAŠTŲ PASKELBIMAS. 


Sekretorius. Iš Ministerių Kabineto yra įėję "šie 
įstatymų projektai: 1) Namų, butų ir kambarių sam- 
dymo miestuose ir miesteliuose įstatymo papildymo ir 
pakeitimo projektas; Prezidiumo nuomone, tą įstatymo 
projektą reikėtų pasiųst Administratinei ir Ekonominei 
komisijoms. Toliau, 2) Raseinių — Jurbarko geležin- 
kelio akcinės bendrovės įstatų projektas, — Ekonomi- 
nei komisijai. 3) Žyminio valstybinio mokesnio įsta- 
tymo pakeitimas, — Finansų ir Biudžeto komisijai. 

Pirmininkas. Prieš pasiūlymus nėra? — Pasiūly- 
mai priimti. 

, Sekretorius. Toliau, yra įėjęs atstovo Lumbio Mini- 
steriui Pirmininkui paklausimas, kuriame jis klausia, 
ar žinoma Ministeriui Pirmininkui, kad Karo Vadas gen. 
Stanaitis vežiojasi po kariuomenę kaž kokį pilietį Ivaš- 
kevičių ir leidžia jam daryti viešas prakalbas; ir pa- 


jis pareiškęs, kad esamoji valdžia reikianti griauti. To 
liau, del to paties Ivaškevičiaus paklausimas Švietimo 
Ministerini — Seimo nario Tijunaičio, kur klausiama, 
del ko ir kuriam tikslui buvo surengta jam Mariam- 
polėje šventė, kur taip pat buvo vedama agitacija prieš 
valstybines įstaigas. 

“Pirmininkas. Eina pirmas darbų tvarkos punk- 
tas — Statuto klausimas. Žodį turi atstovas Staugaitis 


STATUTO KLAUSIMAS. 


Staugaitis (ūs). Gerbiamieji, be Statuto joks par- 
lamentas dirbti negali ir paprastai parlamentams susi- 
rinkus pirmuoju darbų klausimu yra statuto klausimas. 
Sudarant komisijas, Seimas tam tikros komisijos sta- 
tutui ar peržiūrėti senam, ar naujam sustatyti nėra iš- 
rinkęs. Tiesa, netiesioginai yra neva priimtas senasis, 
t.y. Steigiamojo Seimo statutas, bet del to paties 
priėmimo, kaip pereitame posėdy paaiškėjo, kilo abe- 
jojimų, ar tas statutas priimtas ar nepriimtas. Kad 
tokių abejojimų nebūtų, Prezidiumas prašytų Seimą, 
kad aiškiu sprendimu pasisakytų — ar jis laikosi se- 
nojo statuto ar nesilaiko. Todel Prezidiumas siūlytų 
plenumui priimti tokią formulą: „Kol atatinkama ko- 
misija pristatys Seimui naują statuto projektą, Seimas 
tvarkosi ir dirba eidamas Steigiamojo Seimo statutu“. 

Pirmininkas. Kas šiuo klausimu norėtų kalbėti? 
— Norinčių kalbėti nėra. Kitokių pasiūlymų nėra? — 
Balsuojama. Kas prieš tokį pasiūlymą? — Nėra, — pa- 
siūlymas priimtas. 

Iš eilės eina antrasis darbų tvarkos punktas — 
Ministerių Kabineto atsakymai į paklausimus. 

Sekretorius perskaitys paklausimus, 


MINISTERIŲ KABINETO ATSAKYMAI Į 
PAKLAUSIMUS. 


Sekretorius. Ponui Ministeriui Pirmininkui Seimo 
nario B. Žygelio paklausimas. 


+ Švietimo Ministeris raštu 7 Nr. iš spa- 
lių 9 dienos š. m. paliuosavo Ukmergės 
gimnazijos mokytoją Vincą Kvieską neva 
deljo netinkamumo eiti mokytojo ir auklėtojo 
pareigas, nepadaręs jokios revizijos ir visai 

- neištyręs V. Kvieskos darbuotės, kaipo gim- 
nazijos mokytojo. 

Ar žino ponas Ministeris Pirmininkas 
apie tokį Švietimo Ministerio savivališką 
pasielgimą? Jei žino, tai ką yra padares, 
kad neteisėtas mokytojo V. Kvieskos pa- 
liuosavimas būtų panaikintas ir Švietimo 
Ministeris patrauktas atsakomybėn. 


(Pasirašė): B. Žygelis. 


sirodo, kad vienoje tų prakalbų, rodos 10-me pulke,.//;Kaunas, 1922 m. lapkričio 24 d. 

Pirmininkas. Žodį turi Ministeris Pirmininkas. 

Ministeris Pirmininkas Galvanauskas. Aš norė- 
čiau pasakyti keletą žodžių del šito paklausimo for- 
malinės pusės. Čia klausiama, ką "Ministeris Pirmi- 
ninkas yra padaręs, jei prileisti, kad toks atsitikimas 
neteisėtai buvo iš Švietimo Ministerio pusės iššauktas. 
Turiu pasakyt, kad Ministeris Pirmininkas nei Švietimo 
Ministeriui, nei jokiam kitam ministeriui įsakymo duot 
negali. (Iš d. i.: Žygelis to nežino). Kabinetas kaipo 
toks yra kolegialinė įstaiga: visi ministeriai drauge nu- 
taria ir jiems nutarus, žinoma, tas nutarimas yra pri- 
valomas kiekvienam kolegijos nariui, ir įau toliau 
kiekvienas kolegijos narys duoda parėdymus. Cia jau 
Ministeris Pirmininkas kištis negali. Jeigu Ministeris 
Pirmininkas imtų duot įsakymus atskiriems ministe- 
riams, tad jis pavirstų vieninteliu visam kraštai mini- 
steriu, o visi kiti ministeriai pavirstų departamentų 
direktoriais. Tai iš esmės čia taip statyt klausimo 
negalima. 

Kai del administratinių parėdymų, liečiančių vals“ 
“ tybinio aparato dalis, kurie yra atskirų ministerių - ži“ 
nioje, tai atatinkamų ministerių sprendimai yra galu- 
tiniai ir apeliacijos į Ministerį Pirmininką negali būt. 
Tuo būdu, į šitą paklausimą iš esmės tenka atsakyt 
Švietimo Ministeriui (kd, dt, ūs — ploja). 

Pirmininkas. Žodį turi Švietimo Ministeris. 

vietimo Ministeris Juodakis. Gerbiamieji Seimo 
nariai. Į šitą paklausimą turiu garbės pranešti šit ką. 
Iš šio paklausimo esmės galima manyti, kad Švietimo 
Ministeris pasielgė kaip ir neteisėtai, paliuosuojant p. 
Kvieską nuo jo pareigų. (Atstovas Draugelis, iš vietos: 
labai gerai padarė). Kad nebūtų tokių nurodymų, 
kurie mano nuomone vien tik nieku nepamatuoti žO- 
džiai, aš turiu garbės pranešti Seimo nariams viską 
iš eilės, kaip buvo del šito įvykio, kad reikėjo paliuo- 
suot p. Kvieską nuo jo einamų pareigų. 

Jau 1919/20 metų pradžioje buvo Švietimo Mi- 
nisterijos išleistas įsakymas, kuriuo griežtai reikalauta 
iš ponų instruktorių, kad jie eitų vien savo tiesiogines 
pareigas. Jų pareigos — vizituot mūsų mokyklas. Si- 
tas įsakymas buvo reikalingas, nes mūsų mokyklose 
daugiau kaip 300/; pradedamųjų mokyklų mokytojų 
yra necenzuotų. Todel instruktorių darbas yra labai 
svarbus mokykloms: jie duoda visokių nurodymų, ir 
instruktoriai turi eiti savo pareigas kuouoliausiai, nes 
kiti mokytojai šito negali padaryti. Be to, Švietimo 
Ministerija sušaukė visų instruktorių suvažiavimą; ten 
buvo iškeltas klausimas, kaip turi būt su instruktorių 
pareigų ėjimu. Pasirodo, kad visi instruktoriai vien- 
balsiai pritarė šitam nusistatymui ir reikalavo vienas 
iš kito, kad tai būtų išpildyta. Dabar iš visų instruk- 
torių, kurių yra apie 30, yra vienas instruktorius, ku- 
ris eina dvejas pareigas Bet dalykas tas, kad jam 
buvo leista tas pareigas eiti prieš trejus metus. 0 nau- 
įieji instruktoriai, dabar paskirti, negali tokių pareigų 
pasiimti. Tačiau ponas Kvieska, matyti, laikė sau tą 
įsakymą neprivalomu, nes neprisilaikydamas Švietimo 
Ministerijos įsakymo kreipėsi tiesiai pas instruktorių 
p. J. Lazauską ir siūlė užimti vietą metiniuose kur- 
suose trims savaitėms 15 pamokų. Švietimo Ministe- 
rija del šio pasielgimo rašo ponui Kvieskai raštą, 
įspėdama, kad jis netrukdytų instruktoriaus darbo, ži- 
nodama, kad Ukmergėje kaip tik yra kitas mokytojas 
— gamtininkas, kuris ir galėtų tuose kursuose gamtos 
pamokas dėstyti. Čia turiu pasakyt, kad Ukmergėje 
yra prityręs gamtos mokytojas, 15 metų dirbęs Rygos 
apskrity, gimnazijos direktorius p. Baronas — gamtos 
mokytojas, baigęs universitetą, kuris rašo vadovėlius, 
žodžiu, gamtos žinovas. Pasirodo, kad jis p. Kvieskos 

norams neatatinka, kadangi p. Kvieska su p. direkto- 


riumi yra vien oficialiniuose santykiuose ir nenori | 
“kviesti į metinius kursus. Todel geriau“ pakviest ins- 


" truktorių, gaišinti darbą, kad tik galėtų "nekviesti p. 
Baroną, su kuriuo p. Kvieska nenori turėt ryšių. | 
vietimo Ministerijos pareikštąjį nusistatymą gautas iš 
p. Kvieskos toks pranešimas, kurį prašysiu gerbiamųjų | 
Seimo narių leisti man perskaityti. | 


Pradžios Mokslo Departamentui. 
Nuostabu, kad Pradžios Mokslo De- 
partamentas prisideda prie švietimo darbo 
;  ardymo.. Juk Departamentas puikiai žino, 
"kad kursuose darbas eina vakarais ir pasi- 
baigs spalių 15 dieną. Argi p. J. Lazauskas, 
padirbėjęs savaitėje vakarais penkias valan- 
das, negalės eiti savo tiesioginių pareigų? 
Praneškite, kadangi pakels kursų išlaikymui 
išlaidas ? Komedijos, už pamoką 14 auks. 
Jeigu žmogus, žinodamas, kad toks atlygi- 
nimas, eina dirbti, tai matyti supranta rei- 
kalą ir negaili savo jėgų. Tai ką gi dabar 
daryti? Gal iš Kauno išrašyti gamtininką 
trims savaitėms arba 15 valandoms? Aš 
prašyčiau, kad Departamentas juokų nekrė- 
stų, parūpintų kursams lėšų ir del nieknie- 
kių netrukdytų pasiryžusiems asmenims kur- 
suose dirbti“. 7 
Sapienti sat. Švietimo Ministeris, gavęs šitą raštą, 
turėjo viena pasakyt: gaila, kad mūsų pedagogų tarpe, 
turinčių aukštąjį mokslą, yra tokių, kurie drįsta Švie- 
timo Ministerijai tokius raštus rašyti. (Kd, di. ūs — 
ploja). Toliau, Švietimo Ministerija ir aš patsai, kaipo 
Švietimo Ministeris, aiškiai esu nusistatęs, kad kiek- 
vienas mokytojas privalo turėti taktą, doros, disciplinos, - 
kultūros ir civilizacijos atžvilgiais turi būt tam tikrame 
laipszyie, iš kurio galima reikalaut disciplinos supra- 
timo. Žinoma, ne tokios disciplinos, kuri buvo nus- 
tatyta įauniems mokytojams — rusų žandarų, nagaikos 


disciplinos, bet demokratinės, kultūrinės disciplinos. | 


(Kd, dt, ūs — ploja). Šitos disciplinos, gerbiamieji Seimo | 
nariai, aš šitame rašte nematau ir negaliu ieškoti: su 
lupa nerasi jos. Toliau, vis delto žinodamas, kad 
ponas Kvieska jaunas mokytojas, 5 metus mokytoja- 
vęs labai įvairiose sąlygose ir gailėdamaš mokytojų, 
kadangi aukšiojo mokslo mokytojus aukso verte ver- 
tinu, duodu telegramą, prašydamas p. Kvieską atva- 
žiuoti. Manau — vis delto pasitarsime, pasikalbėsime, 
supras žmogus, kad taip elgtis negalima, kad peda- 
gogas, kuris turi vaikus valstybingumo dvasioje auklėti, 
pats turi būti valstybinai ir disciplinarinai nusistatęs. 
Laukiu Kvieskos atvykstant savaitę, kitą, — po 10 dienų | 
atvyksta. Ateina į kabinetą avec beaucoup de noncha * 
lanče, įeina pas mane: „Tamsta nori su manim kal- 
bėti?“ (kd. juokas) — Matyti, kad disciplina ir p. Kvieska 
— tai du visai įvairūs dalykai... Matydamas tai, kad tų 
dalykų negalima sutaikinti, vis delto pradėjau kalbėti 
ir įrodinėti. Sakau: „Gerbiamas ponas Kvieska, ne- 
jaugi tamsta nesupranti, kad čia ne ten svarba, kiek 
pamokų duoda p. Lazauskas ar kiek jis turi duoti, 
bet kad čia svarbus principas. Jei leisim p. Lazauskui 
pamokas dėstyti, tai ir p. Vasiliauskas ir kiti to pat pa- 
norės. Tamstai gi tas visai nereikalinga, ypač kad 
Ukmergėje yra prityręs gamtos mokytojas p. Baronas“. 
— Atsakymo negavau. Dabar toliau — „Komedijos,. 
už pamoką 14 auks“. — Paklausiau; „Gerbiamasai 
Kvieska, kas gi 14 auks. nustato: ar Švietimo Minis- 
teris savo nuožiūra, ar tas nustatyta pagal bendros 
iždo išgalės?“ — „Tai kas man čia rūpi“, — atsako. 
Aš supratau, kad čia buvo ne Lietuvos piliečio gal- 


vojimas, o kokio nors samdomo berno galvojimas. 
Jei virėja ar bernas taip galvoja — nieko nuostabaus, 
bet jei prityręs mokytojas taip galvoja, tai man liko 
viena, būtent išvaryt jį iš kabineto. Bet aš šito ne- 
dariau; norėjau toliau kalbėti, ir toliau jis matyt už- 
sigavo užtai, kad jis pavadintas bernu. Aš nežinau, 
kiek gali užgauti berno pavadinimas, jei bernas yra 
sąžiningas, bet dalykas tas, kad užsigavo. Ir aš pasa- 
kiau: „Ponas Kvieska, prašom apgalvot, kadangi iš 


„ tokio pasielgimo padarysiu išvadas“. Bet p. Kvieska 


atsakė: „Aš tamstos pamokslų klausyt nenoriu“, ir 
išėjo. Posto įvykio aš daugiau kaip valandą ar dvi 
galvojau; man gaila buvo paliuosuot, bet priėjau prie 
tos išvados, kaip dabar yra. 

“Kaip čia paklausime reikalaujama, ar primetama, 
kad visai be įokios revizijos ir įvykio neištyręs pa- 
liuosavau, tai gerbiamieji, kokią aš reviziją galėjau pa- 
daryt? Ištirti panašioms ypatybėms reikėtų — šaukti 
komisiją iš psichiatrijos daktaro ir etikos profesoriaus... 
(kd, d, ūs — ploja). Cia buvo vienas klausimas, kad 
toks mokytojas negali auklėti jaunuomenės... (Atstovas 
Sleževičius, iš vietos: Ponas Ministeris užsimiršo kal- 
bėdamas, — taip kalbėt negalima. (Vs. ir sl. — triuk- 
šmas. Atstovas Sleževičius: senas rusų biurokratas). 

Aš pasiėmiau atsakomybę ant savęs ir paliuosa- 
vau (kd. ir df. ploja) ir liuosuosiu visus tokius mo- 
kytojus. Ir neskaitau, kad čia būtų kokia nors mi- 
nisterio savivalybė, bet skaitau, kad visi mokytojai, 
kurie tokiu būdu nepildo ministerijos įsakymų, - kurie 
taip elgiasi, turi būt atleidžiami iš mokyklų ir bus 
atleidžiami. Atsakomybę aš nešu prieš jus, gerbia- 
mieji Seimo nariai, ir prieš visą kraštą (smarkus plo- 
“jimas eilėse kd. df ir ūs.; socialistų eilėse triukšmas). 

Pirmininkas. Del papildomų žinių turi žodį pa- 
klausėjas Žygelis. | 

Žygelis (vs). Aš manau, kad jau iš pasiaiškinimo 
pono ministerio aišku ir mažai ką tenka kalbėti, kiek 
yra bešalis p. ministeris tuo klausimu. Tokiu tonu 
atsakyta, kuriuo dar nė vienas ministeris nedrįso Stei- 
giamajam Seimui ir čia atsakinėt tokia kalba... (iš 
vietų: koks paklausimas, toks ir atsakymas). Manau, 
kad jis čia yra suinteresuotas kuo nors (soc. liaud. 
ploja. Draugelis: kalbėk apie asmenį, o ne apie toną). 
Taip atsakysiu ponui Draugeliui, tam daktarui, kuris 
sako, kad nereikią sveikatos komisijos Lietuvoj (Drau- 
gelis iš vietos: aš dabar matau, kad reikalinga sveika- 
tos komisija). Ponas ministeris gal nežino ar blogai 
yra iniormuotas, kodel Kvieska nekvietė Barono, gim- 
„nazijos direktoriaus gamtos pamokų dėstyti. Todel, 
kad jis ir gimnazijoje neapima visų pamokų — 8 pamo- 
kos pasilieka neužimtos. Antras dalykas, del prin- 
cipo, kurį net kelis kartus pabrėžė ponas ministeris 
— instruktoriams negalima leisti eiti antra pareiga. 
Ar žinoma yra ponui ministeriui, kad Panevėžy ins- 
truktorius jau kelinti metai eina burmistro ir instruk 
toriaus Šali B ar žinoma ponui ministeriui, kad 
šiais metais Šiauliuose Subeika eina burmistro ir in- 
struktoriaus pareigas, kad dar kiti eina pašalines pa- 
reigas, užima nevalstybines vietas? Toliau. Gal ponas 
ministeris sakosi labai branginąs su. aukštu mokslu 
žmones. Prie tos progos aš turiu paklausti, ar iš ši- 
tokio tiktai branginimo paliuosuotas yra Siaulių gim- 
nazijos direktorius, kur dabar ši gimnazija yra visiškai 
nenormalinėj padėty. Ponas ministeris tegul rytoj nu- 
vyksta ir padaro Šiaulių gimnazijoje reviziją. Mes 
turime davinių, kad ten gimnazijoj yra 800 mokinių 
ir kad toji gimnazija yra visai demoralizuota, toji 
gimnazija, kuri davė daugiausia savanorių mūsų ka- 
riuomenei, toji gimnazija dabar yra visiškai demora- 

lizuota, nes ten buvo norima lenkų kalbos pamokos 
Įvesti. Ir delto yra paliuosuotas Klupšas. Ne, čia nėra 
branginimas su aukštu mokslu žmonių. (Draugelis iš 
vietos: o apie Kvieską nieko negali?) Tokis p. mi- 
nisterio atsakymas vien tik pateisina mokytoją Kvieską. 

"Pirmininkas. Žodį turi Švietimo Ministeris proi. 
Juodakis. 

Švietimo Ministeris proi. Juodakis. Man labai 
nemalonu atsakyt ir į antrą paklausimą, nes visiškai 
jis nepamatuotas. 

Pirmiausia ponas Subeika ne krikščionis demo- 
kratas (Zygelis iš vietos: darbo federacijos. Juokas.) 
Aš visai nežinau, kurios jis partijos. Turiu pranešti, 
kad poną Subeiką kaipo dorą žmogų aš labai aukštai 
įvertinu; ir jis pats yra pasisakęs, kad kaip tiktai jis 
pradės burmistro pareigas eiti, jis man praneš. Aš 
ligi šiol tokio rašto iš jo nesu gavęs. Todel kalbėt 
apie tai, neturėdamas įokio oficialaus pranešimo, aš 
negaliu. 

Kai del Panevėžio pono instruktoriaus, tai turiu 
pasakyt, kad aš, kaip jau sakiau, galiu tik primint, 
kad jam jau prieš trejetą metų leista eiti tas pareigas. 
Neturėdami kuo pakeisti, mes sutikome, bet nusista- 
tymas yra tas, kad naujiems kitiems instruktoriams ir 
tiems, kurie dabar neina, tiems .antros eilės pareigas 
eiti neleidžiama. Čia aiškiai pasakyta, kad tokio apsi- 
leidimo nėra. Kai del Šiaulių, taip, išvarytas. Aš bu- 
vau mažiau kaip prieš mėnesį Siauliuose ir žinau, 
kas ten buvo ir kas ten dabar yra. Gimnazija, 
kuri stovi trečius metus ir ponas Klupšas negalėjo 
per tą laiką nieko sutvarkyt; gimnazija, iš kurios lan- 
gai yra išiminėjami, kurią komendantūra užėmė tik 
del to, kad nebūtų išvogti langai. Kadangi ponas 
Klupšas nesugebėjo tą darbą vesti, tai teko užleist 
vietą toje gimnazijoje ponui Šlegeriui; ir prie jo jau 
taip yra sutvarkyta, kad ne vien telpa gimnazija, bet 
ir suaugusiems kursai gali dirbti. Del šito visko aš 
ir manau, kad tie užmetimai neturi jokio pamato. 

Dabar toliau del lenkų kalbos įvedimo, kad esą 
buvęs Klupšas pašalintas. Iš kur tai yra girdėta? Čia 
yra paskalos, yra tai tiktai gandai, niekuo nepama- 
tuoti. Visa eilė buvo kalbų ir noro įsteigti paralėlės 
klases prie lietuvių gimnazijos. Čia buvo nusistatymas 
toks, ir tas nusistatymas buvo „sveikas, kad turėtų 
vieną gimnazijos direktorių, turėtų mūsų mokytojų 
įtakos visoms tautybėms. Tai iškur |tas pasakymas,. 
kad ponas Klupšas paliuosuotas už tai, kad nenorėjo 
įvesti lenkų kalbos? Jis paliuosuotas, bet paliuosuotas 
del to, kad daugiau rūpinosi savo ūkiu prie Siaulių, 
o ne gimnazija, ir paliuosuotas, kad jis kaipo direk- 
torius, kaipo administratorius visai neatatinka. Nuo 
mokytojo pareigų jis nebuvo paliuosuotas; jam buvo 
paskirta mokytojauti, bet jis pats atsisakė ir taip yra 
šeimyniškai nusistatęs. kad ir žmona ėmė ir atsisakė. 
Prie tokios civilizacijos ir prie tokios kultūros didelės 
reikšmės nėra, įei tokie mokytojai yra šalinami iš 
gimnazijos. 

Pirmininkas. Sekretorius paskaitys 
klausimą. 

Sekretorius (skaito). Paklausimas Susisiekimo 
Ministeriui atst. Kromerio — del nuomavimo iš Vo- 
kietijos vagonų. 


kitą  pa- 


Nuo š. m. liepos mėnesio ant atsar- 
ginių Radviliškio stoties kelių stovi apie 400 
įvairių prekinių ir specialių vagonų, gautų 
iš Rusų vyriausybės einant taikos sutartim. 

Pastačius vagonų Nr. Nr. ir juos ap- 
žiūrėjus, buvo senai galima paleisti juos. 
apyvarton. 

Tuo tarpu laikoma 850 nuomojamų 
iš Vokietijos vagonų, už kuriuos mokama 
kas mėnuo apie pusė milijono auksinų. 

Ar žino tai p. Ministeris, kuo patei- 
sinama toks netikęs savų vagonų naudoji- 
mas ir kokių priemonių mano imtis Susi- 
siekimo Ministerija tam reikalui sutvarkyti? 

(Pasirašė) H. Kromer is. 
Seimas, 21.XI. 1922 m. 

Pirmininkas. Žodį turi Susisiekimo Ministeris. 

Susisiekimo Ministeris inž. Tamoševičius. 
Gerbiamieji Seimo nariai. Lietuvos valstybė pa- 
gal sutartį Maskvoje su Ru:ais gavo apie 2000 pre- 
kinių vagonų, apie 70 klasinių vagonų ir apie 80 gar- 
vežių. Vykdyti tą sutartį buvo iš Susisiekimo Ministe- 
rijos organizuota atskira komisija, kuri veikė su bendra 
komisija Maskvoje. Visas pastangas dėjo ir daug darbo 
padėjo, kad tuos vagonus iš Rusijos išgautų. Ačiu tiems 
žmonėms, kurie ten darbavosi ir iškurių kai kurie netį ka- 
lėjimą Maskvoj buvo papuolę; buvo visi vagonai geriau- 
siam stovyje išgauti. Visi tie vagonai atėjo Rygon ir palikti 
einant sutartimi su Latvijos direkcija Rygos gelžkelio sto- 
tyje. Gabenimas tų vagonų į Lietuvą nebuvo galimas, nes 
Rusų platesnis kelias, o pas mus — normalus Euro- 
pos kelias. Reikėjo sutvarkyt, kad galima būtų pritai- 
kinti prie mūsų kelių. Buvo neatidėliojant pradėtas 
darbas liepos mėnesį. Po metų prasidėjo ašių presavi- 
mo darbai ir tai padedant Latvių direkcijai mūsų prie 
žiūroje. Kai tiktai pradėta vagonai perdirbinėt, Latviai 
ėmė prašyt atiduoti visus vagonus, garvežius ir klasi- 
nius vagonus jiems, O jie perduos mums išgautus 
iš Prancūzijos. Latvių direkcija buvo atvykusi pas mus 
tartis su mūsų direktorium. Buvo komandiruota į 
Paryžių tam tikra komisija sužinoti, ar galima bus 
įvykdyti pakeitimas tų vagonų. Tuo tarpu nuo liepos 
ir rugpiūčio mėnesio derybų metu darbai nebuvo in- 
tensingai vedami, nes laukiama buvo derybų rezultatų 
ir jei pakeitimas į prancūzų vagonus būtų buvęs ga- 
limas, tai nebūtų buvę prasmės dėti lėšas į pakeitimo 
darbus. Bet paaiškėjo, kad prancūzai latviams vago- 
nų skolon negali duoti, ir paaiškėjo taip pat, kad latviai 
pirkti patys negalės. Tuomet buvo griebtasi priemo- 
nių skubiai sutvarkyti perdirbimas vagonų, ir jau bir= 
želio mėnesį iš dirbtuvių buvo išleista ligi 8 vagonų 
liepos 20 d., 0 rugpiūčio mėn., kuomet paaiškėjo, kad 
pakeitimas yra negalimas, jau išėjo 140 vagonų. Tie 
visi vagonai buvo gabenami į depo Radviliškyje. Čia 
atstovas Kromeris mano, kad su tais vagonais nesą 
jokio darbo, kad tai esą tiktai trafaretų užrašymas. Tat 
nėra teisinga del to, kad vagonus reikia pritaikint prie 
mūsų kelių, reikia: perdirbti laiptus. Be to, kadangi 
vagonai gauti ne visai nauji, reikia atlikti ir šioks toks 
smulkesnis remontas. Per tris mėnesius buvo išleis- 
„ta 150 vagonų, kurie ligi lapkričio 20 d. jau varto- 
jami Liet:voje. Reikia pažymėti, kad tie vagonai į 
užsienį nėra leidžiami, nes Europos kelias neatatinka 
tiems vagonams. Perdirbimas kuo toliau, tuo inten- 
singiau eina. Ir manau, kad ateity mes prieisime prie 
normalaus perdirbimo vagonų į normalias vėžes. 

Dabar antras klausimas — kodel negrąžinami va- 
gonai, nuomuojami iš vokiečių. Mes gal tuos vago- 
nus iš Vokietijos galėjome ir sugrąžint, bet čia yra 
antras klausimas: eina derybos del prekybos sutarties 
su Vokie'ija, derybos del uostų pakeitimo; ir galimas 
daiktas, kad tie visi vagonai pasiliks čia Lietuvoje. 

Pirmininkas. Del papildomų žinių turi žodį atst. 
Xromeris. 

Kromeris (sd). Papildydamas šį paklausimą, aš 
norėčiau pasakyt, kad man nebuvo žinomos tos dery- 

bos, kurios buvo Paryžiuje vedamos, bet žinau, kad 


į Radviliškį atvyko "mėnesio laikotarpiu keturi šimtai | į 


vagonų, pastatyti ant atsarginio kelio; vagonai yra plė- 
šiami ir paskui siunčiami į depo, kur daromas yra 
mažas remontas. Kitą syk tenka įstatyt vieną antrą 
stikliuką, ir tokiu būdu Radviliškio, kur galėtų išlei- 
sti mažiausiai 25 vagonus, išleidžiama tiktai 7 ar 8. 
Aš ištyriau gerai šitą reiškinį ir turiu pasakyt, kad 
darosi tai del to, kad mūsų Susisekimo Ministerijos 
centralinės įstaigos labai silpnai rūpinasi padavimu 
reikalingos medžiagos. Jeigu ruožo viršininkui reika- 
linga medžiaga taisymui, tenka jam bėgti į krautuvė- 
les, supirkinėti medžiagą ir tokiu būdu atlikti pa- 
vestą jam darbą. Aš savo paklausime turėjau tikslo 
nurodyt, kokia yra tvarka mūsų Susisiekimo Ministe- 
rijos centralinėse įstaigose. Ne vien tik traukos tarny- 
boje, bet ir visose tarnybose tas pat. Aš turiu pa- 
sakyt, kad jei ruožuose ant linijos nebūtų tikrų gelž- 
keliečių, nebūtų tikrų darbininkų, kuriems rūpi Lietu- 
vos gelžkeliai ir viskas priklausytų tiktai nuo centrė- 
linės įstaigos, tai šiandien mes visi turėtume pėsti 
vaikščiot. Aš tarnavau pustrečių metų prie Lietuvos 
gelžkelių ir labai gerai mačiau ir gerai įsitikinau, kad 
mūsų centralinės įstaigos visai nesirūpina gelžkelių 
pagerinimu, o rūpinasi ištikrųjų nežinia kuo. Jeigu 
reikia ruožuose kokio pūdo alyvos ar kitos medžiagos, 
tai reikia pusę mėnesio laukti, kol Gelžkelių Valdyba 
sugeba pristatyt. Tas atsitikimas nėra vienintelis; to- 
kių atsitikimų yra daug ir todel nenuostabu, kad gel- 
žkelių ūkis visai irsta, ir centralinės įstaigos, valdyba 
visiškai nieko nežiūri, ruožų viršininkai važinėja į val- 
dybą prašydami to ar kitko, bet niekas nėra atlei- 
džiama. Kaip ten yra, nežinia, bet matyt, kad Lie- 
tuvos gelžkeliai eina menkyn. Matyt kad ir iš to, 
jok šimtai vagonų stovi, ir jiems yra nusukinėjamos 
geležinės dalys, mušami langai ir vagonai nėra lei- 
džiami. 3 
Pirmininkas. Žodį turi Susisiekimo Ministeris. 
Susisiekimo Ministeris inž. Tamoševičius. | 
Ponas  Kromeris sako, kad tas žmogus, kuris 
tuos vagonus iš Rusijos išgabeno ir padėjo darbo, kad 
kaip galima geresniame stovyje juos į Lietuvą atga- 
bentų, kad tas žmogus nesirūpina tuos vagonus Su- 
taisyt. Tai yra netiesa. Gal būt kai kur medžiagos 
padavimas ir buvo pavėluotas, bet darbas eina spar- 
čiai pirmyn. Ir jei nebūtų centralinėse įstaigose tokių 
inžinierių, kurie vestų tuos darbus, tai nebūtų Lietu- 
voj ir gelžkelių. Ponas Kromeris Radviliškyje buvo 
dar prie rusų komunistų valdžios, O mes vis delto 
nebijojome, ir tas pats inžinierius važiuodavo į Radvi- 
liškį ir be pono  Kromerio stengėsi atlikti darbą, ir 
nežinia — kur tada buvo ponas Kromeris. 
Pirmininkas. Sekretorius perskaitys sekamą pak- 
lausimą. j , 
Sekretorius (skaito). Paklausimas ponui Vidaus 
Reikalų Ministeriui, pasirašytas P. Vi ūno, del uždarymo 
Šiaulių miesto profesinės darbininkų sąjungos. 
Šių metų spalių m. 26 d. Šiauliuose 
Šiaulių m. ir apskrities viršininko įsakymu 
buvo uždaryta Šiaulių m. Darbininkų Pro- 
fesinė Sąjunga, konfiskuota minėtos sąjun- 
gos knygos, bylos ir k. daiktai ir buvo. 
areštuota Sąjungos Valdyba — 7 žmonės, iš. 
kurių praslinkus kuriam laikui 6 asmens iš 
kalėjimo paliuosuoti, bet uždėta jiems pa- 
bauda kiekvienam po 1000 litų arba vienas 
mėnuo kalėti. O valdybos pirmininkas pil.. 
Kazys Preikšas atgabentas Kauno kalėjiman, 


“kuriame ir dabar tebelaikomas. | 
“| Klausiu p. Ministerį: i VR) 
1) Delko p. Ministeris nieko nedaro, kad su- 
“grąžintų Šiaulių m. Prof. Sąjungai teisę veikti, 
kad būtų grąžinta kontiskuotos knygos ir by- 
los, kad būtų nuimta nuo sąjungos valdy- 
bos narių neteisėta pabauda, ir kad būtų 
paliuosuotas iš kalėjimo valdybos pirmi- 
ninkas pil. K. Preikšas. o 
2) Kada bus atatinkamai nubaustas Šiaulių m. 
ir apskrities viršininkas už tokį žiaurų ir 
„neteisėtą darbininkų profesinių sąjungų ar- 
dymą, ypatingai tokiai sunkiai ekonominei 
darbininkų padėčiai esant. : 
* (Pasirašė) P. Vilūnas, Seimo narys. 
" Pirmininkas. Žodį turi Vidaus Reikalų Ministeris, 
Vidaus Reikalų Ministeris Oleka. | šį paklausimą 
turiu duot sekamų žinių. Šiaulių profesinės sąjungos 
darbas šių metų rudenį ėmė reikštis neatsakomingų ele- 
mentų įtaka. Jos veikimas vis labiau pradėjo krypti iš 
įstatymų nustatytų ribų ir galutinai nustojo lygsvaros. 
Ypač tas paaiškėjo, kuomet mūsų kraštas pergyveno sun- 
kią ekonominę padėtį, įvedant litus. Spalių mėn. 28 d. 
iaulių profesinė sąjunga įrengė gausingą mitingą, priė- 
musį rezoliuciją, kurstančią prie esamosios valstybės 
< tvarkos ardymo. Įdomu, kad toje rezoliucijoje būta 
obalsių, kurie paprastai vartojami Maskvos rankve- 
džiuose riaušėms daryti. Buvo iškelta grynai tokių 
obalsių, kurie gimė vakaruos; ypač nurodoma, kad 
litų įvedimas esąs prapultis darbininkų klasei ir kad 
jų padėtis dabar 10 kartų pablogėjusi, negu buvo pirma. 
Tuo pat laiku buvo pastebima pradžią kūrimo vykdo- 
mųjų ' komitetų, kas turėjo pereit į tam tikros valdžios 
sudarymą. Einant draugijų įstatymu $ 14, Piliečių 
Apsaugos Departamentas, norėdamas užkirsti tolimesnį 
priešingos valstybės įstatymams krypties išsivystymą, 
draugijos veikimą sustabdė ir "galutinai spręst pavedė 
komisijai, kaip to reikalauja draugijų įstatymo $ 6. 
Ši komisija  pecžiūrėjusi savo posėdyje pripažino tą 
sustabdymą patvirtintinu. Turiu pažymėt, kad ta komi- 
sija sudaroma ne vien iš Vidaus Reikalų Ministerijos, 
bet ten įeina savivaldybių ir Teisingumo Ministerijos 
atstovai. Paraleliai su draugijos uždarymu, einant su- 
sirinkimų įstatymu $ 11, Vidaus Reikalų Ministerija 
valdybos nariams yra as 9 administratinę pabaudą 
už įstatymų nesilaikymą. Tokia šio įvykio faktina 
padėtis. 2 sak 
Atsakydamas į konkrečiai pastatytus klausimus, 


kaip jie yra statomi paklausime, turiu pranešti štai ką. 


Vidaus Reikalų Ministeris negali sugrąžinti Šiaulių 
profesinei sąjungai teisės veikti, kaip to reikalauja 
paklausėjas, nes toks sugrąžinimas yra komisijos kom- 
petencijoje, visai ne ministerio. .Ministeris šioje srityje 
esamais įstatymais neturi tokios teisės; ir kuomet 
buvo leidžiamas šitas įstatymas, tai sudarant tokią 
komisiją turėta omeny, kad pašalintų Vidaus Reikalų 
Ministerio įtaką draugijų veikimui. Taip kad nei įsta- 
tymo raide, nei jo dvasia remiantis Vidaus Reikalų 
Ministeris tokios teisės neturi ir naudodamasis savo 
kompetencija, prie geriausių norų, tokio reikalavimo 
negali patenkinti. (Iš sd: bet kažin ar tie norai yra) 
Įstatyme yra nustatyta tvarka, kuria ir reikia eiti. Bū- 
tent, jei šalys nepatenkintos komisijos sprendimu, jos 
turi visą bylą perduot į apygardos teismą. : 

Dabar, į antrą klausimą, del ko nenuimta admi- 
nistratinė pabauda nuo valdybos narių, tai į šitą turiu 
pasakyt, kad įstatymas duoda teisės šitą administratinę 
"pabaudą apskųst taikos teisėjui. Nukentėjusieji su jo- 
kiu skundu į Vidaus Reikalų  Ministerį nesikreipė ir 

todel, neturint tokio pareiškimo iš jų pusės, sunku 
kištis į tą dalyką ir svarstyti pabaudęs teisėtumą. Juo 
labiau, kad gal būt patys nukentėjusieji nenori, kad 
Vidaus Reikalų Ministeris spręstų dalyką, nes jie turi 

kitą kelią: skųstis taikos teisėjui. 3 

Dabar del draugijos turto — del ko negrąžinamas 
draugijos turtas, tai plačiau atsakinėti neverta, nes aps- 
kritai draugijos turto likvidavimą numato draugijos 
statutas, O jei nenumato, iai turi būt suvartotas komi- 
sijos sprendimu. Jei nepatenkinti komisijos sprendimu; 
tai privalo skųstis, bet ne kreiptis į Vidaus Reikalų 
Ministerį. 

Dar vienas klausimas — del ko Vidaus Reikalų 
Ministeris nepaliuosuoja iš kalėjimo valdybos pirmi- 
ninko. Tai čia Vidaus Reikalų Ministeris nieko negali 
padėt, nes jis yra Armijos Teismo Valstybės Gynėjo 
žinioje ir jam yra iškelta byla iš baudžiamojo statuto 
S 129, Taip kad, turėdamas geriausius norus, Vidaus 
Reikalų Ministeris nieko negali pagelbėt. 

Dabar — delko nenubaustas Šiaulių miesto ir 
apskrities viršininkas už žiaurų pasielgimą ir profesinės 
sąjungos uždarymą, tai aš turiu pasakyti, kad surink- 
tomis žiniomis jokio ypatingo žiaurumo nėra buvę. 
Apskrities viršininkas vien tik pildė savo pareigas; ir 
aš manau, kad už pildymą tų pareigų, kurios nusta- 
tytos įstatymų, jis negali būt baudžiamas. Priešingai, 
jei jis būtų to nepadaręs, aš būčiau turėjęs traukti jį 
atsakomybėn. 

Pirmininkas. Iš eilės seka kitas paklausimas. 

Sekretorius (skaito).  Ponui Krašto Apsaugos 
Ministeriui, Lietuvos valstiečių sąjungos frakcijos, pak- 
lausimas. 

Ar žinoma ponui Ministeriui: 

1) kad šiais metais spalių mėn. kareiviai pa- 
leisti neribotoms atostogoms be šinelių, dra- 
bužių. Del tos priežasties kai kurie karei- 
viai, važiuodami nekūrentuose vagonuose, 
nušalo ir susirgo; 

2) kad už rugsėjo mėn. kareiviams algos buvo 
sumokėta po 6 litus, 0 už spalių mėn. po 
5 litus.. 

Del tos priežasties buvo pastebėtas 

kareivių tarpe nepasitenkinimas. 

Jei visa tai ponui Ministeriui žinoma, 
tai kas manoma daryti, kad padarytosios 
klaidos būtų atitaisytos ir kad panašūs at- 
sitikimai daugiau nepasikartotų. 

(Pasirašė:) S. Lapinskas B. Žygelis, 
A. Rimkus, S. Bagdžius, K. Ralys 


Pirmininkas. Žodį turi Krašto Apsaugos Minis- 
teris. 
K. A. Ministeris majoras Sližys. Gerbiamieji Sei- 
mo nariai! Į vieną paklausimo pusę turiu štai ką pa- 
sakyt. Geras dalykas yra, kad visi ir visumet būtų 
gerai aprūpinti, sotūs, apvilkti ir t. t. Bet tam reikalui 
reikalinga lėšų. Lietuvoje mes dar neturim tiek daug 
lėšų, kad visus tinkamai galėtum aprūpinti. Tai vienas 
dalykas. 

Antras dalykas. Kariuomenėje nustatyta, kad 
nuo tam tikro laiko ligi tam tikro laiko kareiviai vai- 
kščioja be šinelių, į užsiėmimus taip pat eina be šinelių. 
Jei jie būna tuo pačiu laiku paliuosuojami iš kariuome- 
nės, tai savaime suprantama, kad jie išeina tuose dra- 
bužiuose, kuriuose jie užsiėmimus lanko. Tas klausi- 
mas buvo reguliuotas jau ir seniau — 20—21 metais, 
ir net rusų ir kitose kariuomenėse praktikuojama taip, 
kad nuo balandžio 1 d. ligi lapkričio 1 d. kareiviai ši- 
nelių negauna. Šitas įsakymas veikia ir šiems 22 me- 
tams, reiškia, kareiviai tame laikotarpyje turėtų būt 

liuosuojami be šinelių. Bet kadangi Krašto Apsaugos 
Ministerija buvo numačiusi, kad šaltas oras prasideda, 
tai buvo išleistas aplinkraštis, kuriuo einant. šineliai 
kareiviams, paliuosuojamiems del kurių nors priežas- 
čių, buvo išduodami, bet turėjo būt grąžinami atgal 
per vietos komendantūras. 

Paskui čia nurodoma, kad buvo peršalimų ir su- 
sirgimų del tos priežasties. Aš pasakysiu, kad gal būt, 
bet tokių peršalimų ir susirgimų gali atsitikti ir užsi- 
ėmimų metu. Tai, reiškia, čia iš tos pusės aš Krašto 
Apsaugos Ministerijos nusižengimo nematau ir neran- 
du, tuo labiau, kad reikia pastebėt, jog iš šinelių, ku- 
rie turėjo būt grąžinti per vietos komendantūras, kuo- 
ne trečdalis negrąžinta. Jeigu mes būtum liuosavę 
visus kareivius su šineliais, tai būtų pasidarę nuosto- 
lių 784,000 litų, ir tai skaitant tik 600/; šinelių vertės. 
Taip kad, Krašto Apsaugos Ministerija, atsižvelgdama 
į biudžetą ir sunkią valstybės padėtį, šiemet negalėjo 
imtis ant savęs atsakomybės už tokios sumos išaik- 
vojimą. Tai vienas klausimas. 

Dabar del antro klausimo, kad neva kareiviams 
buvo išduota 6 litai, o paskui — 5 litai, — tai atsiti- 
ko vien del to, kad pirmiau išduodamas kareiviams 
atlyginimas nebuvo užtenkamas. Buvo patiektas Stei- 
giamajam Seimui įstatymas, kuris buvo priimtas, ir 
nustatė algą didesnę, negu pirma buvo, bet, žinoma, 
jis taip pat gyvenimui neatatiko. Kadangi iš gauna- 
mojo atlyginimo kariai negalėio aprūpinti savo būtinų 
reikalų, kaip švaros palaikymas ir kiti panašūs 
dalykai, tai valdžia nusistatė avanso keliu išduoti tam 
tikrą pašalpą tiems reikalavimams patenkinti, kol at- 
lyginimo klausimas bus galutinai išspręstas. Tuo bū- 
du ir buvo išduoti 6 litai, su sąlyga, kad kai bus ga- 
lutinai sutvarkytas klausimas, tai atlyginimas bus iš- 
duodamas to ar kito dydžio. Galutinai Ministerių 
Kabinetas nutarė nustatyt 5 litų atlyginimą. Penki li- 
tai — tai toks atlyginimas, kurio dabartiniu metu, aš 
manau, pilnai užtenka kareiviui. Tuo labiau, kad to 
negalima skaityti alga, del to, kad mes samdomos ka- 
riuomenės neturim, gal bit dar tik su laiku įvesim. 
Kiekvieno piliečio prievolė kariuomenėje tarnauti, ir 
jis už tai jokio ypatingo atlyginimo negauna. Jie gau- 
na maistą, aprūpinti drabužiais, gauna butą, kurą, švie- 
są ir t. t. ir tam tikrą pinigų kiekį gauna tik tam, kad 
palaikytų save švaroje — ir tiek, 

Paskui del kylančių kariuomenėje bruzdėjimų, tai 
ypatingų bruzdėjimų niekur nebuvo pastebėta, šis klau- 
simas galutinai likviduotas ir kariuomenėje jokio ne- 
pasitenkinimo šiuo klausimu nėra, ž 

Pirmininkas. Žodį turi atstovas Zygelis. 

Žygelis (vs). Čia ponas ministeris pasakė, kad 
nuo lapkričio 1 d. ligi balandžio 1 d. šinelių ir kitur 
neduodą. Aš manau, kad to niekur nėra. Neleistinas 
dalykas ir pas mus, jei taip yra. 

Paskui, aš manau, kad negalima taip daryti, kad 
pradžioje neduot, paskui reikalaut per komendantūras 
grąžinti: duot, atimt ir vėl duot — didžiausias nesu- 
sipratimas. Gal čia kas kitas kaltas? — Toliau, iš p. 
ministerio atsakymo išeina, kad čia šaltis kaltas, o ne 
Krašto Apsaugos Ministerija. Dabar šiuo klausimu 
didžiausias pasipiktinimas pas žmones. Kiek tenka 
susidurti su grįžusiais į sodžius kareiviais, tai ten ir 
jų ir šiaip kaimiečių tarpe didžiausias pasipiktinimas. 
Sako: dvejis metus tarnavo ir pliki grįžo. Didžiausias 
pasipiktinimas ne tik buvusių, bet ir būsimųjų karei- 
vių tarpe. 

Del algų — taip pat tiesiog neleistinas dalykas. 
Čion patys karininkai pasipiktinę tokiu nevykusiu įsa- 
kymu. Aš nežinau, iš kalbos pono ministerio mato- 

me, kaip šis įvykis aiškinama kareiviams, kad, girdi, 
jūs, kareiviai, laikinai tarnaujat, tai jums didesnių al- 
gų nereikia. Karininkai visumet tarnauja, tai karinin- 
kams reikia pridėti 250/;,: 0 jums, kareiviams, — nu- 
mažinti. Aš manau, kad čia duodama medžiaga agi- 
tacijai, ir tai neleistinas dalykas. (Iš kd: pats varai 
agitaciją). Mūsų nuomone, kad jei kareiviams buvo 
duota po 6 litus, tai vėliau mažinti ligi 3 arba 5 litų 
— skaitau šį neapgalvotą darbą priešvalstybiniu. (Iš 
df: bolševizmo agitatorius). 

Pirmininkas. Žodį turi Ministeris Pirmininkas. 

Ministeris Pirmininkas p. Galvanauskas. Aš del 
šitų 5 ir 6 litų, apie kuriuos čia kalbama. Aš manau, 
kad paklausėjai yra labai blogai informuoti apie tą 
dalyką. Dalykas yra toks, Jei tamstos' paimsit tai, 
kas buvo markėmis kareiviams nustatyta ir pakeisite 
tą atlyginimą litais, tai pamatysit, kad gaunama, ištik- 
rųjų, minimalinė suma litais. Tai vienas dalykas. An- 
tra, paskutiniais mėnesiais prieš litų įvedimą kareiviai 
gavo ištikrųjų tas pačias sumas, bet jų perkamoji ga- 
lia buvo daug menkesnė. Užtai Kabineto buvo nutar- 
ta, kad pirmą mėnesį išmokėti daugiau, negu paprasta 
alga, norint padengti tas išlaidas, kurias kareiviai tu- 
rėjo markėmis paskutiniais mėnesiais. Kabinete labai 
žymi dalis buvo už tai, kad nustatyti ne 5, bet 3 litus. 
(Iš vs: o kareiviai apie tai žinojo?) — Čia kitas daly- 
kas... Kareivis nėra mažas vaikas ir turi žinot, kad 
tuos pinigus sumoka jis pats, jo tėvas ar kas kitas. 
Juk taip klausimą statyt negalima, vyrai. | 

Čia dalykas yra labai paprastas: mes pergyvenome 
labai sunkų momentą biudžeto atžvilgiu.  Suprantate 
tamstos gerai, kokia padėtis, kuomet reikia pereiti į 
naują valiutą, kuomet reikia sudaryti kreditą, -kuo- 
met reikia prisitaikyt prie kitų ekonominių ir  pre- 
kybinių santykių. Vyriausybė darė maksimalių pas- 
tangų ir davė tą, ką galėjo duoti kareiviams. Cia ne- 
galima tokiu būdu sakyt, kad vyriausybė turinti pinigų, 
nustato 6 litus ir paskui sumažinanti, kad pakeltų ka- 
rininkams ir karo valdininkams. Man rodos, kad ga- 
lima buvo pasiinformuot kad ir toje pačioje Krašto 
Apsaugos Ministerijoje ir nedaryt tokių paklausimų. 
(Sleževičius iš vietos: tuo pačiu momentu karininkams 
ir karo valdininkams pridėjo, o kareiviams sumažino 
ir del to susidarė įspūdis)... Ištikrųjų: kas nori varyt 
propagandą tarp kareivių, tai įspūdžių keliais gali pa- 
sekt. (Sleževičius iš vietos: ot, tas ir yra). Gerai, 
galima kalbėt apie įspūdžius, ir aš sakau, kad del 
įspūdžio kiekvieną apsireiškimą galima išnaudot savo 
propagandai, bet negalima iš esmės taip klausimą sta- 
tyt. Juk Seimo nariams svarbu klausimą žinoti iš 
esmės, kaip yra. Iš esmės klausimas statomas yra 
taip, kad mes matėme ir turėjome nusistatyt, kad 
mūsų iždas galės pakelt tik tris litus kareiviui. Pagal 
kursą tatai sudarytų apie 3000 markių mėnesiui, 0 tu- 
rėjo tik 200 markių. Taip dalykas statomas. Bet 
mes dalyką gana ilgai studijavome, kiek gali maksi- 
mum pakelt mūsų biudžetas. Ir išstudijavę šitą daly- 
ką mes priėjome prie to nusistatymo, kad pirmąjį 
mėnesį, norint padengti kareivių nuostolius del mar- 
kės kritimo, mes jam duosime pirmąjį mėnesį dau- 
giau, o sekamais mėnesiais nustatysime maksima- 
linę normą, kurią iždas :gali pakelt. Tuomet ir Fi- 
nansų Ministeris ištikro labai sunkias sąlygas pastatė 
Krašto Apsaugos Ministerijai ir sutiko tik prie maksi- 
malinės ekonomijos visose tos ministerijos srityse. 
Buvo kalba ir apie tuos automobilius, apie kuriuos 
ponas Čepinskis mini, ir apie arklius ir apie visą eilę 
kitų  maksimalinių ekonomijų, -kad būtų - padarytos 
Krašto Apsaugos Ministerijoje, ir tik su ta sąlyga, su 


4 


J 


“datų patikrinimo komisi 


ta išimtina sąlyga sutiko nustatyt 5 litus kaipo mak“ 
simalinę normą. Štai kaip dalykas statomas. Kai 


del įspūdžio, tai aiškus dalykas, kad galima tokį 


įspūdį sudaryt, kad pirmą mėnesį nustatė 6 litus, o 
paskui nuėmė ir tuo pat laiku padidino karininkams 
ir kitiems valdininkams. Bet dalykas taip išėjo tik 
del įspūdžio, bet iš esmės tuomet ir kariams buvo 
visur pasakyta, kad jiems duodama šį mėnesį daugiau 
tik del to, kad padengtų nuostolius del markės kri- 
timo. 

Pirmininkas. Paklausimai baigti, eina sekamas 
darbų tvarkos punktas. Žodį turi referentas. 


„ MANDATŲ KOMISIJOS PRANEŠIMAS. 


Reierentas Tumėnas. Svarstydami pagal 85 $ 
Seimo rinkimų įstatymo pavestąjį Seimo Mandatų pa- 
tikrinimo komisijos darbą, mes — Mandatų patikrini- 
mo komisija pirmiausiai susidūrėmė su 76 Seimo rin- 
kimų įstatymo $-u, su dvejopu to paragrafo aiškinimu. 

„ Apsvarsčius tą klausimą ir atradus, kad Vyriau- 
sios Rinkimų Komisijos aiškinimas atatinka tam $-0 
aiškinimui, kuris Mandatų patikrinimo komisijos su- 
pratimu turi būti taikomas. Mandatų patikrinimo 
komisija atrado, kad pasiremiant rinkimų įsta- 
tymo 13 $ punktu 6, Vyriausioji Rinkimų Komisija 
galėjo leisti privalomus Apygardų Komisijoms įsta- 
tymų paaiškinimus. Atradus tai, Mandatų patikrinimo 
komisija priėjo prie atskirų rinkimų apygardų, prie 
atskirų klausimų, kurie buvo iškelti apygardų komi- 
sijose. a 

“ Pirmosios ir antrosios apygardų bylose Manda:“ 
tų patikrinimo komisijai neteko susidurt su tokiais 
klausimais, kurie būtų atkreipę ypatingos komisijos 
domės ir kur būtų komisija atradusi reikalinga čia 
Seimui pranešti del jų svarbumo. 

Svarstydama trečiosios apygardos bylą, Mandatų 
patikrinimo komisija susidūrė su ginču socialistų liau- 
dininkų sąrašo atstovų iš vienos pusės ir socialdemo- 
kratų sąrašo atstovų iš kitos pusės del vienos vietos. 
Vyriausioji Rinkimų Komisija, peržiūrėjusi trečios 
rinkimų agygardos komisijos nutarimą šiuo klausimu 
ir- skundą socialdemokratų partijos centro komiteto 
del to apygardos komisijos nutarimo, rado, kad pa- 
gal padarytą socialdemokratų ir socialistų liaudininkų 
sutartį viena vieta, kuri apygardos komisijos buvo 
pripažinta socialistams liaudininkams, turi būti atiduo- 
ta socialdemokratams, išbraukiant iš atstovų į Seimą 
sąrašo įrašytą socialistų liaudininkų atstovą ir įrašant 
atatinkamoj tvarkoj socialdemokratų atstovą. Seimo 
Mandatų patikrinimo komisija atrado, kad einant su- 
tarties teksto ir 76-to Seimo rinkimo įstatymo para- 
grafo prasme, trečios apygardos komisijos nutarimas 


turi būti restituotas, Vyriausios Rinkimų komisijos 


nutarimas, toje dalyje, kiek jis liečia socialdemokratų 
ir socialistų liaudininkų ginčą, turi būti panaikintas. 
Ketvirtoj apygardoj Mandatų patikrinimo komi- 
sija nerado nieko“ ypatinga. 
 Svarstydama penktos rinkimų apygardos bylą, 
Mandatų patikrinimo komisija išskyrė klausimą Do- 
mino Kazio del to, kad del šio asmens yra iškilusi 


atskira byla ir ji perduota spręsti specialiai komisijai. - 


„Penktos ir šeštos apygardų komisijų bylose Man- 
ija nerado nieko ypatinga, kas 
reikalinga būtų pranešti Seimui. . 

Todel suglaudęs visa šitai aš ir turiu pasiūlyt 
Mandatų komisijos vardu laikyti pirmoje ir antroje 
apygardose padarytus rinkimus teisėtais, del trečios 


apygardos Vyriausios Rinkimų Komisijos nutarimą iš 


an da 

lapkričio 7 dienos, kiek jis liečia socialdemokratų 
ginčą su socialistais liaudininkais, panaikinti, pripa- 
žinti teisėtu trečios rinkimų komisijos nutarimą, pri- 
pažinti teisėtais rinkimus kitų trijų apygardų, išskyrus 
Kazio Domino bylą, kurią dabar palikti be svarstymo 
ir svarstyt tuomet, kuomet bus padarytas šiuo klau- 
simu specialinės mandato patikrinimo komisijos pra. 
nešimas. 

Del atskirų vietų, gali būti atskiros asmens pažiū- 
ros. - Gindamas savo nusistatymą, savo sąrašo teises, 
gal kas norės įnešti prie mano pranešimo daugiau 
paaiškinimų, daugiau papildymų. Man lieka paaiškinti 
komisijos nusistatymą pamatiniu klausimu, būtent del 
76 rinkimų įstatymo paragrafo tikros prasmės. 

Aiškinant 76-tą $ kyla ginčų del dviejų jo vietų: 
del to, ką skaityti „renkamuoju skaičiumi“ — ir del 
to, ką skaityti likučiais. 

Mandatų patikrinimo komisija atrado, kad ren- 
kamasis skaičius yra tas minimumas, kuris renka 
atstovą, kad negavę renkamojo skaičiaus sąrašai ne- 
gauna nė vieno atstovo ir likučių klausimo sprendime 


„ nedalyvauja; kad likutis yra tas skaitmuo, kuris gau- 


namas padalinus bendrąjį skaičių visų apygardoje pa- 
duotų balsų už kandidatų sąrašą į renkamąjį skaičių, 
Tokiu būdu kokio nors sąrašo balsų skaičius nesiekia 
reikalingo pagal įstatymą renkamojo skaičiaus, tai del 
to sąrašo nėra dalyvio ir nėra likučių. 

Mandatų patikrinimo komisija priėjo prie tokios 
išvados tokiu būdu. 76-40 įstatymo paragrafo, kaip 
ir paprastai įstatymo aiškinimas įstatymą taikant, gali 
būti atliktas vienu būdu — juridiniai dogmatiniu būdu. 
Šiandien negali būti klausimo apie įstatymo teisingumą 
arba neteisingumą. Įstatymo teisingumo ar neteisingumo 
klausimas turėjo būti svarstytas ir buvo svarstytas 
tuomet, kada tas įstatymas buvo svarstomas kaipo 
projektas būsimojo įstatymo, ir todel šiandien įstatymo 
teisingumo klausimas atpuola. Reikalinga ir leista da- 
bar ieškot išimtinai juridinai dogmatinė įstatymo 
prasmė. Del juridinai dogmatinio įstatymo aiškinimo 
yra privalomos dvi aksiomos, nuo kurių įstatymų 
aiškintojai negali atsisakyt. Aksioma viena, kad jei 
įstatyme yra žodis, tai jis yra įstatymo esminė dalis, 
jis yra įstatyme, del to, kad tame įstatyme tas žodis 
yra būtinas. Antra aksioma: jei įstatyme kokio žo- 
džio nėra, tai tas žodis įstatymo leidėjui buvo nerei- 
kalingas. Aišku del atskirų įstatymo žodžių, lygiai 
aišku ir del sakinių. Dabar pažiūrėkim, peržiūrėkim 
sakinius ir žodžius įstatymo taip, kaip jie įstatyme 
yra. Įstatymo pirmas pasakymas, būtent: „skirstant 
atstovus kandidatų sąrašams, daroma taip: balsų skai- 
čius paduotas toje apygardoje už visus kandidatų są- 
rašus dalinamas į apygardos atstovų skaičių“ nesu- 
kelia jokių abejojimų.  Abejojimas prasideda sakiniu: 
„Gautasis dalmuo ir yra „renkamasis skaičius“. Bet 
aiškinant tą sakinį ir reikalinga atsiminti tas dvi del 
įstatymo aiškinimo privalomas aksiomas, kurias aš 
anksčiau esu paminėjęs. 

Sakinyje yra terminas „renkamasai skaičius“. Jei 
del žodžių „renkamasai skaičius“ kelia abejojimų 
svetima kalba pažinę valstybinę teisę, su svetimos kal- 
bos pagalba susipažinę su Lietuvos įstatymo turiniu 
ir svetima kalba duoda mums lietuvių kalba parašyto 
įstatymo aiškinimus, tai tie aiškinimai nėra autorite- 
tingi, nes aiškintojai neparodo mažiausio noro susi- 
domėti įstatymo kalbos terminais. 

Kreipiant domės į žodį „renkamasai“, kiekvienas 
lietuvis supras, kad „renkamasai skaičius“ yrą tas 
skaičius, kuris renka. Jei skaičius nebūtų renkama- 
sai — jei koks nors kitas skaičius galėtų duoti at- 

stovą, tai tas kitas skaičius turėtų būti pavadintas 
renkamuoju skaičiumi, o ne gautasai įstatymo nuro- 
domu keliu dalmuo. Tuo tarpu įstatyme aiškiai pa- 
sakyta — tik „gautasai dalmuo yra renkamasai skai- 
čius“, Sitokį sakinio aiškinimą duoda lietuvių kalbos 
mokėjimas. Mandatų patikrinimo komisijos nariams, 
tur būt ir daugeliui Seimo narių, teko gauti iš paša- 
linių asmenų svetimoj kalboj 76 $ aiškinimų, iššauktų 
iniciatyva žmogaus, Pinske gimusio, Minske gyvenu- 
sio, Kaune pilietybės teisių gavusio, O autoritetingą 
Lietuvos įstatymų aiškinimą suradusio Berlyne— Berne. 
Bet iš tų neva autoriteiingų aiškinimų nematyti lietu- 
vių kalbos mokėjimo ir matyti noras nesiskaityti su 
lietuvių kalboje pavartotais terminais. Lietuvių kalboje 
„renkamasai skaičius“ bus tas skaičius, kuris renka. 
renkamasai skaičius — pasakyta įstatyme: 
gautasai įstatyme nurodytu keliu dalmuo. 

Jei dabar aisiminsime antrą aksiomą, būtent, je: 
sakinio nėra, tai sakinys įstatymo leidėjams buvo ne- 
reikalingas, tai suprantama bus, delko įstatymo 
leidėjui nereikalinga buvo dėti sakinys, kuriuo nori 
remtis priešingoji nuomonė. Tos nuomonės reiškėjai 
sako: „jeigu tie sąrašai, kurie negavo renkamojo skai- 


čiaus, neturėtų dalyvaut likučių padalinime, tai tas tu-“ 


rėtų būti įstatyme expressisverbis pasakyta; jeigu įsta- 
tymo leidėjai būtų norėję įdėti tokią mintį, tai jie ir 
būtų įdėję ją“. Bet aš pakartoju: jei atminsim antrą 
įstatymo aiškinimo aksiomą, tai pamatysim, kad saki- 
nys: „Sąrašai, negavę reikalingo ligi renkamojo skai- 
čiaus balsų skaičiaus, nedalyvauja atstovų pasidalini- 
me“ — yra nereikalingas ir nebuvo reikalingas, nes 
kitame sakinyje, būtent, — „gautasai dalmuo yra ren- 
kamasai skaičius“ — aiškiai pasakyta, koks skaičius 
renka atstovą, tai nėra jokios prasmės dėti į įstatymą 
sakinį, koks skaičius -nerenka: visi kiti skaičiai, kurie 
nėra „renkamasai skaičius“, — nerenka. 


Toliau, gali kilt ir kyla abejojamų balsų, kaip ko-' 


misijoje, taip ir iš šalies, del sekamo sakinio. Seka- 
mame sakinyje stovi parašyta: „paduotų už kiekvieną 
kandidatų sąrašą balsų skaičius dalinamas į “renka- 
mąjį skaičių „be trupmenų.“ Jei žodžiai „be trup- 
menų“ stovi po žodžių „į renkamąjį skaičių“, tai, ro- 
dos, turėtų būt aišku visiems, kad jie tik šitoje vieto- 
je ir turi stovėti, kad jokiu būdu jų negalima mėgin- 
ti, kaip tai daro kai kurie 76 $ aiškintojai, į kitą saki- 
nį. Ir jei pažiūrėsime į tuos išvadžiojimus, kurie re- 
mia teisę sąrašų, negavusių „renkamojo skaičiaus“, 
tai tie išvadžiojimai yra maždaug tokios prasmės. Ne- 
svarbu, sako, koks yra paduotasai už sąrašą balsų 
skaičius, jis dalinamas į „renkamąjį skaičių“, ir, sako, 
— dalinimo rezultatas turi būti užrašytas be trupme- 
nų, „jei dalinamas mažesnis už renkamąjį skaičius, 
tai turi būt parašytas nulis ir turi būt užrašyti likučiai, 
jei sąrašo balsų skaičius nesiekia „renkamojo skai- 
čiaus“. Tai galima būtų daryt tik tuomet, jei nebūtų 
sakinio „gautasai dalmuo yra renkamasai skaičius“. 
Jei sąrašas nėra gavęs „renkamojo skaičiaus“, t. y. to 
skaičiaus, kurisai renka, tai klausimas, kokia prasmė 
daryt tam sąrašui dalyba, ir antra, jei atminsim, kad 
renkamasai skaičius turi būtinai duoti atstovą ir ats- 
tovą, aiškiai, „be trupmenų“, tai kalbėti apie tai, kad 
renkamasai skaičius gali būt su trupmenomis ir be 
trupmenų — netenka. Reiškia, įstatymų leidėjams ne- 
buvo reikalo žodžius „be trupmenų“ dėti prie „ren- 
kamasai skaičius“, žodžiai „be trupmenų“ įdėti toliau 
del to, kad tuo įstatymo leidėjai norėjo pabrėžt, kad 
ne „renkamasai skaičius“ turi būt gautąs be trupme- 
nų, bet dalinimo procesas, dalinim o darbas turi 
būt atliktas tuo metodu, tuo būdu, kuris apsieina be 

trupmenų. O tik tas metodas, tas dalinimo būdas ir 
apsieina be trupmenų, kur dalinamasai skaičius yra ar | 
didesnis už skaičių, į kurį dalinama, arba kada abu | 
skaičiai yra lygūs. Iš lietuvių kalba vedamojo šitų įs- 
tatymo dviejų sakinių aiškinimo reikalinga ir galima 
padaryt vieną išvadą: dalinimas turi būt atliekamas ne 
trupmenų būdu, ne trupmenų metodu, bet metodu . 
„nulio“. Ir kadangi dalinimas turi būt atliekamas me- 
todu be trupmenų, tai aišku, kad tik šitas dalinimo 
metodas galėjo duoti likučių, ne koks kitas. Tokiu tik 
metodu einant atsiranda antroje paragrafo dalyje mi- 
nimas žodis „likučiai“, ir tais, reiškia, likučiais, ne ki- 
tais, gali būt operuojama paskirstant tas atstovų vie- 
tas, kurios nebuvo pirmuoju dalinimu paskirstytos. ; 
Šiuo $76 aiškinimu vaduodamasi, Mandatų patik- 
rinimo komisija atranda, kad teisingumo klausimas 
suinteresuotų asmenų, suinteresuotų grupių del atsto- 
vų vietų padalinimo keliamas yra ne vietoje, nes įsta- 
tyme aiškintojui tas teisinga, kas atsako įstatymo žo- 
džiams, tikrajai įstatymo prasmei. Jei artimoje ateity- 
je kam nors tas įstatymas pasirodytų neteisingu, tai 
pasilieka galimybė, iškelt to įstatymo pakeitimo klau- 
simą, tačiau šiandien įstatymas duoda pamato tik 
taip aiškinti jį, kaip aiškina Vyriausioji Rinkimų Ko- 
misija, prie ko prisidėjo ir Mandatų patikrinimo ko- 
misija. Mandatų komisija atrado, kad remiantis 13 | 
rinkimų įstatymo $ p. a. Vyriausioji Rinkimų Komisi- 
ja tą aiškinimą turėjo teisės duoti ir apygardų komisi- 
joms ir kad tas įstatyme aiškinimas turėjo būt pri- 
taikintas visoje Lietuvoje. Šituo klausimu, tuo būdu, 
Mandatų patikrinimo komisijoje skirtumo nekilo. Vie- 
nas atstovas, teisybė, pareiškė savo atskirą nuomonę, 
kuria jis galutinoje išvadoje gal ir palaiko tą aiškinimą, 
kuris buvo atskirų grupių duodamas spaudoje. Čia 
turiu dar pažymėt, 
jo aiškinimo Mandatų komisija turėjo keletą skundų, 
pasirašytų ar atskirų asmenų ar grupių atstovų, bet 
tie skundai palikti be rezultatų, nes jie visai išeina iš 
(klaidingo rinkimų įstatymo $76 aiškinimo. . 
Pirmininkas. Skelbiu pertrauką pusei valandos. 
(12 val. 5 min.) 


Po pertraukos posėdis prasidėjo 12 val. 50 min.). 


Pirmininkas. Posėdis tęsiamas Atidaromos dis- 
kusijos del Mandatų komisijos referento pranešimo. 
Žodį turi atst. Markauskas. 

Markauskas (sd). Aš kalbėsiu svarbiausia del 
interpretacijos 76-0 $, kuris ir spaudoj ir Mandatų 
komisijos sukėlė daug ginčų. Aš buvau tos nuomo- 
nės, kaip ir visa mano frakcija, prie kurios aš turiu 
garbės priklausyti, kad aiškinimas kaip Vyriausios 
Rinkimų Komisijos, taip ir višos Mandatų patikrinimo 
komisijos 76 $ - o yra neteisingas, tendencingas, yra - 
toks, kuris del įvairių politinių išrokavimų šalina iš 
Seimo mažumas. Lygiai su tuo paaiškinimu, su tuo 
tvirtinimu, koks duotas iš pusės referento, jokiu būdu 
sutikti negaliu. 

; Pirmiausia negu prieiti prie juridinio klausimo 
pastatymo, reikia įsivaizduoti sau paprastą pilietį. At- 
siminkite, kad iš pradžių jokio neaiškumo del 76 
nebuvo, ir jeigu dabar tas paprastas pilietis būtų susi- 
pažinęs su Vyriausios Rinkimų Komisijos ir Mandatų 
komisijos nuomone, jis turėtų pasakyt tas pilietis, ku- 
ris toli yra nuo visokios politikos ir jos tendencijų, 
kad čia ištikro yra tas, kas buvo sakoma anais rusų 
laikais, kad įstatymas yra tas dyselis, kuris, kur tik 
pasuksi, visur geras. Tas įstatymas iš pradžių jokių 
neaiškumų nesukėlė, Tie neaiškumai prasidėjo tiktai 
reikštis tada, kadą pradėjo aiškėti rinkimų rezultatai, 


kad del 76 $ tikros prasmės, del | 


įstatymą yra "primaišyta tam tikrų politinių išrokavimų, 
nes jeigu autoriai to įstatymo būtų manę taip, kaip 
manė Vyriausioji Rinkimų Komisija ir kaip dabar 
mano kai kurios Seimo frakcijos, manau, kad ir įsta- 
tymas būtų įgijęs kitos išvaizdos, būtų aiškesnis, būtų 
toks, kuris nesukeltų jokių nesusipratimų. Statant 
klausimą grynai juridinai, mes turime prisilaikyti dės- 
nių, kurių prisilaikoma aiškinant įstatymą, jo tekstą 
tuomet, kuomet jis nėra aiškus. Mes žinome, kad 
aiškinant neaiškų įstatymo tekstą žiūrima, kokį tikslą 
tas įstatymas turėjo. Mes turime atsiminti, kad kiek- 
viena rinkimų proporcingoji sistema turi tą tikslą, kad 
apsaugotų mažumų teises, nekalbant apie tai, ligi ku- 
rio laipsnio, nes priešingai turėtume pasakyt, kad del 
apsaugojimo didžiumos teisių būtų prireikę i ir kitą si- 
stemą pavartot. Pavartota proporcingoji sistema, matyt, 
„del to, kad apsaugotų mažumos teises. Reiškia, tik- 
slas proporcingos <istemos yra aiškus. Tai yra įsta- 
tymo dvasia. Bet jei ir tikslas išreikštas yra neaiš- 
kiai, tuomet imama redakcijos motyvai ir iš ten žiūri- 
ma, kokią mintį, kokį tikslą norėjo autorius įdėti į 
įstatymą. Jeigu paimsime 215-jo Steigiamojo Seimo 
posėdžio stenogramą, kur buvo svarstomas ir priimtas 
tas įstatymas, tai tuomet to įstatymo autorius yra pa- 
„sakęs, ne daugiau, ne mažiau — kad tikslas to įstaty- 
mo yra suvienodinti rinkimų sistemas, suvienodinti su 
įstatymu rinkimų į savivaldybes ir tą įstatymą padaryti 
teisingu, kad mažumų teisės būtų tinkamai apsaugotos. 
Tuo tarpu, įeigu paimsime rinkimų davinius, 
išėjo pagal Vyriausios Rinkimų Komisijos aiškinimą, 
paaiškės, kad tos mažumos kaip tiktai nukentėjo. Jei- 
gu paimti Donto sistemą, išeina, kad mažumos galėjo 
gauti bent po keturius atstovus, — žydai ir lenkai; tuo 
tarpu dabar išėjo, kad žydai gavo 3, lenkai — 2 at- 
stovu. Taigi išėjo kaip tik priešingas tikslas, negu 
turėjo įstatymo autorius. Bet kai kurie mano, kad 
autorius to įstatymo yra ne atskiras asmuo, kad au- 
torius yra dauguma, kuri buvo Steigiamajame Seime 
ir kad reikia žiūrėt, kokią mintį ir kokį tikslą turėjo 
ta dauguma. Aš turiu garbės pridurti, kad ir tai dau- 
. gumai tas įstatymas tuomet, kuomet buvo paskelbta 
pradžia rinkimų į Seimą, nebuvo aiškus. Man prisi- 
mena straipsnis, kuris buvo atspausdintas „Laisvės“ 
196 Nr., ir kuomet krikščionių demokratų organas 
maždaug rašė, kad dabar iškilus neaiškumui ir kad 
griežtai prisilaikant išleisto įstatymo, turėjo išeiti taip, 
kad krikščionių demokratų blokas gauna mažiau. "Aš 
pabrėžiu tuos žodžius: „griežtai prisilaikant“. Tokiu 
būdu ir tas kolektyvinis autorius, ir jam buvo aišku, 
"kad griežtai prisilaikant įstatymo mažumos turėjo gauti 
daugiau atstovų negu dabar. Aš turiu pridurt, kad 
aiškėjant rinkimų rezultatams, tas kolektyvinis auto- 
rius — krikščionių demokratų blokas — įpuolė iš di- 
„ delės baimės, iš panikos, į reakcinę klampynę ir ėmė 
apeliuot į nesamuosius dar, bet norimus sukurt, ant- 
ruosius rūmus. Jie nežinojo, kaip išeiti iš susidariu- 


rios padėties, bet atsiminė, kad yra Vyriausioji Rinki- 


mų Komisija, kuri gali pataisyt nemalonią padėtį; ir 
pasirodė, kad tas pataisymas yra toks, koks yra nau- 
dingas krikščionių demokratų blokui. 


Jeigu imsime ir referento aiškinimą, nebus ga- 
lima sutikti. Pirmiausia sakoma, kad jeigu pasakyta 
renkamasis skaičius, tai tuo pačiu suprantama taip, 
kad jeigu sąrašas gavo mažiau negu renkamasis skai- 
čius, tai tas sąrašas atstovo negali gauti, reiškia — 
negali išrinkti. Bet su tuo negalima sutikti. Atstovas 
Tumėnas pasiremdamas matematika kalba apie dydį 
ir L m kad mažesnis skaičius Regal būti dalinamas 


Tokiu alis“ mes ir manome, | ad aiškinant tą 


kurie. 


6 pos. 


iš didesiio skaičiaus. Bet ir dydis yra įvairus: yra 
dydis pozitinis ir yra dydis negatyvinis. Gali būti dy- 
dis lygus nuliui. Taip pat ir čia. „Renkamasis skai- 
čius“ yra tiktai paprastas techninis "Terminas, ne dau- 
giau, ir kai kur yra vadinamas renkamuoju koeficien- 
tu. Negalima pasakyt jokiu būdu, kad tos mažumos, 
kurių sąrašas negavo renkamojo. skaičiaus, ar gavo 
mažiau -renkamojo skaičiaus, kad jos negali pravesti 
savo atstovo. Atstovas Tumėnas pasakė, kad kiekvie- 


„nas žodis turi savo prasmę, bet negalima daryti iš- 


vados, kad jeigu pasakytas yra žodis „be trupmęnų“, 
negalima daryt išvados, ir tie žodžiai nesako dar, kad 
reikia laikytis tokio aiškinimo, kokio pasiėmė - „Rinki- 
mų komisija. Jeigu atsiminti to įstatymo autoriaus 
motyvus, kuris norėjo sulygint Seimo rinkimų siste- 
mą su savivaldybių rinkimų sistema; jeigu atsiminti, 
kad norėjo įvesti suvienodintą aritmetinę išskaičiavi- 
mo sistemą, ir jei atsiminsim, kad rinkimuose į sa- 
vivaldybes operuota su trupmenomis, tuomet žodžiai 
„be trupmenų“ pasidaro aiškūs, Autorius norėjo, kad 
palengvintų aritmetinio. išskaičiavimo operaciją ir ap- 
sieitų be trupmenų, kadangi rezultatai bus tie patys, 
tiktai palengvintas bus išskaičiavimas. Bet iš paaiški- 
nimo reterento, kaip jis išaiškino žodžius „paduotas 
už kiekvieną kandidatų sąrašą balsų skaičius dalina- 
mas į renkamąjį skaičių“ — aišku, kad čia kalbama 
apie dalinimą. „Už kiekvieną kandidatų sąrašą“... Aš 
paklausčiau, ar tie žodžiai „už kiekvieną kandidatų 
sarašą“ taip pat neturi prasmės? Tenka sutikti, kad 
kaip žodžiai „be trupmenų“ turi prasmės, taip lygiai 
turi prasmės ir žodžiai „už kiekvieną kandidatų 5są- 
rašą“ turi savo prasmę. Prasmė yra ta, kad kiekvie- 
nas sąrašas, ar daug ar mažai yra gavęs balsų, turi 
būti paimtas omenin ir turi būti dalinamas į renka- 
mąjį skaičių. Bet kai kurie pasakys, kad padalinimas 
yra negalimas. Sakysim, įeigu kandidatų sąrašas gavo 
7000 balsų, o tuo tarpu renkamasai skaičius yra 1000, 
tai padalinimas yra negalimas. Bet čia interpretacija 
yra jau paprasta, perdaug primityvinė; tokia interpre- 
tacija būtų suprantama gal mokiniui pirmos klasės, 
bet mokinys, kuris žino algebros dėsnius, jam bus 
jau perdaug suprantama, nes jis žino, kad kiekvieną 
skaičių galima padalinti, nors jis būtų mažesnis už 
dalmenį. Anot jo 7000 galima bus dalinti iš 10.000. 
Tą pasakys kiekvienas, kuris yra susipažinęs daugiau 
ar mažiau su aukštesniąja matematika. Negalima taip 
pat sutikti su tuo aiškinimu, su ta interpretacija, kad, 
sako, įstatymas buvo leidžiamas paprastam suprati- 
mui. Gerbiamieji, visiems yra žinoma, kad įstatymą 
aiškinant nereikia aiškinti, prisilaikant prie kvailumo. 
Aš manau, kad ir autorius įdėjo tą mintį, kad tas įs- 
tatymas yra leidžiamas prisilaikant prie šviesesnių 
žmonių, kurie moka padalint 7 iš dešimties. Aš ki- 
taip negaliu suprast autoriaus minties. Jeigu paimti 
tokį aiškinimą, kad įstatymas buvo išleistas prisilai- 
kant prie silpnesnių galvų, tuomet išeina, kad įstaty- 
mas ir mūsų įstaiga, kuri tuos įstatymus leidžia, ir 
gal visa Lietuvos visuomenė, rodo tiktai tuomi savo 
testimonium paupertatis. Taip sutikti negalima. 


Toliau dar vienas argumentas. Kiekvienas juris- 
tas žino, kad kiekvienas įstatymas turi savyje univer- 
salumo reikšmę, universalumo pažymį. Turi apimti 
kompleksą esamų ir galimų įvykių. Tuo tarpu, jeigu 
aiškinti taip, kaip: Mandatų komisijos referentas, tuo- 
met galime mes atsidurti labai keblioj padėty. Saky- 
sim, jeigu sarašas, jeigu balsų skaičius tarp visų 5ą- 
rąšų pasiskirsto lygiai, o kandidatų sąrašų paprastai 
būna daugiau, negu reikalinga išrinkti atstovų. Saky- 
sim, iš pirmos anijardos reikia išrinkti 12 kandidatų, 

o čia buvo net 17 sąrašų. Sakysim, buvo ne 17, kaip 
pas mus, bet buvo 13 sąrašų. Ir jei balsų skaičius 
pasidalina vienodai, tai kas tuomet išėjo? Išėjo tas, 
kad mes nė vieno kandidato išrinkti negalim. Užtai, 
"kad kiekvienas sąrašas gavo mažiau už renkamąjį 
skaičių. Tokiu būdu yra atsitikimų, į kuriuos įstaty- 
mas atsakyti negali ir, jei taip, tai tas įstatymas turi 
savyje absurdo žymę, jei imti aiškinimą Vyriausios 
Rinkimų Komisijos, ir delto su tokiu aiškinimu sutikti 
negalima. Gali būti ir tokia padėtis, kad vienas kan- 
didatų sąrašas pasirodys stipresnis esąs už visus ki- 
tus sąrašus ir jis vienas gavo renkamąjį skaičių, ir 
tik tokiu būdu tas vienas kandidatų sąrašas gali pra- 
vesti atstovus ir gauti visus kandidatus. Taip pat iš- 
eina rezultatai visai absurdiški. - 

Bet sako, kad mūsų įstatymas esąs toks pat, ir 
taip pat aiškinama, - kaip ir Čechoslovakijoj, Lenkijoj 
ir tt. Bet, gerbiamieji, įsiskaitykit į tuos įstatymus ir 
jūs pamatysi, kad jei yra prasmė, kurią priduoda 
Vyriausioji Rinkimų Komisija, pet įstatymas nesukelia 
jokių abejojimų. Sakysim, ĮČechoslovakijos įstatymas 
apie renkamąjį skaičių kalba net trimis paragrafais ir 
yra aiškiai pasakyta, kad jei sąrašai gavo mažiau, už 
renkamąjį skaičių, jis neimamas domėn. Tuo tarpu 
mūsų įstatyme to nepasakyta ir užtai, jeigu autorius 
būtų įdėjęs tą mintį, kaip čia vėliau buvo aiškinama, 
tuomet pas mus kombinacija per rinkimus būtų visai 
kitokia, tuomet tie patys rinkikai ir kandidatų sąrašai 
būtų susiblokavę, nes be abejo, kad kai kurie kandi- 
datų sąrašai buvo tokie, apie kuriuos iš anksto 
buvo galima spėt, kad jie negaus renkamojo skai- 
čiaus. Ir rezultatai būtų išėję kiti. Ir tos mažumos, 
kurios dabar pasiliko už Seimo sienų, ir-tos mažu- 
mos, kurios gavo vieną kitą atstovą, būtų padariu- 
sios bloką ir būtų gavusios sau vietą, tada būtų iš- 
ėjęs visai kitas vaizdas. 

Todel mes ir manome, kad darant interpretaciją 
ir stovint ant juridinio pamato, aiškinimas Vyriausios 
Rinkimų Komisijos ir taip pat Mandatų komisijos 
neišlaiko jokios kritikos. Mes manome, kad tas aiš- 
kinimas, kuris kilo daug vėliau, kad tas aiškinimas 
yra padiktuotas tam tikrų samprotavimų, politinių iš- 
rokavimų. Bet mes turime pasakyt, kad tas kelias, 
ant kurio atsistojo Vyriausioji Rinkimų Komisija, ant 
kurio atsistojo ir Mandatų komisija ir a'sistos Seimo 
dauguma, kad tas kelias yra slidus ir pavojingas. Jei- 
gu aiškintojai stovės ant pažiūros naudingumo, ant 
kurios stovi dabar Seimo dauguma, manau, kad su 
mūsų įstatymais gali pasidaryti didelis pavojus. Ir tie 
patys, kurie šitaip aiškina įstatymą, turi atsiminti, kad 
gali ateiti laikas, kuomet jiems toks aiškinimas gali 
būti patiems nenaudingas. 

Todel Vyriausios Rinkimų Komisijos aiškinimas 
ir vėlesnis aiškinimas, kuris buvo padarytas Mandatų 
komisijos narių daugumos, mūsų nuomone yra ne 
daugiau, ne mažiau kaip politinė kontrabanda. Ir mes 
demokratybės vardu, teisingumo vardu reikalaujame, 
kad tas netikras aiškinimas būtų atitaisytas (sd. ploja) 

Pirmininkas. Žodį turi atstovas Kairys. 

Kairys (sd). Gerbiamieji, retas gyvenimo įvykių 
yra sukėlęs tiek daug karštų ginčų, kaip kalbamasis 
šiandien Seime klausimas. Buvo klaidingai manyta, 
kad visa tai sukėlę ponas Voldemaras ir jo artimi 
draugai, besirūpindami ne tiek tautinių. mažumų tei= 
sėmis, kiek gauti sau atatinkamų vietų Seime. Be 
abejo, tame visame ginče, kuris eina spaudoje ir vi- 


suomenėje, yra ir politinio elemento, kitaip tą ginčą. 


negalima šiandien įvertinti, kaip politinės kovos apsi= 
reiškimą. - 

Ta politinė kova prasidėjo tuomet, kai prasidėjo 
pati rinkimų kompanija ir šiandien ji gyvena savo 
paskutinį etapą, ligi galų gale išsiriš pačiame Seime. 
Politinis momentas čia atsispindi, be abejo; bet būtų 
klaidinga manyti, kad čia tik tas politinis momentas. 
Mano supratimu, čia yra tiek pat daug vietos užėmęs 
dar ir antras, tai būtent visuomeninis bei moralinis 


pastebimas toks reiškinys. Kuomet viena ar kita ma- 
žesnė, silpnesnė visuomenės grupė savo pajėgomis 
kelia balsą prieš padarytąją neteisybę, kuomet tas 
balsas neranda sau pamatavimo veikiamuose įstaty- 
muose, formaliai juos traktuoja, — tuomet tie, į ku- 
riuos adresuojamas kaltinimas, stipresnieji kelia auk- 
štyn savo galvas ir su neįžeidžiama mina laukia, kol 
triukšmas nutils, visai neatsakydama ir nereaguodama 
į visus tuos priekaištus, kurie yra nuskriaustųjų 
keliami. 


Dabartinėje byloje padėtis keičiasi. 
stos sakėt, kas dėjosi šiuo klausimu spaudoje, tai 
labai lengvai pastebėjot, kad tas klausimas,' iškeltas 
skriaudžiamųjų mažumų, gavo labai ryškaus rezonanso 
ir atsakymo iš priešingos pusės. Tai, būtent, iš tų, 
kurie šiandie tuo klausimu yra galutiniai  sprendėjai. 
Didžiųjų partijų spauda ir jų ištikimi žmonės reagavo 
į daromus jiems priekaištus tuo būdu, kad stengėsi 
įrodyti netikslumą ir neteisingumą tuo argumentu, 
kurie buvo mažumų keliami savo pozicijai apginti ir 
į tą pusę buvo kreipiama kuo daugiausia domės, 
Ką tai reiškia? Jei mes pažiūrėsim bent kiek 
atviriau tuo klausimu, tai kiekvienas, „bent dauguma 
tų asmenų, kurie priklauso didesnioms partijoms ir 
net tos pačios partijos, kurios kalba savo vardu, jau- 
čia, kad čia ne viskas tvarkoj, kad čia rišasi grynai 
formalinis klausimas, negalima sakyt moralinis mo- 
mentas, ir kad jį reikėtų apginti formaliniais įrody- 
mais. Ir tuos formalinius didesnios partijos įrody- 
mus, kiek jos dėjo į spaudą, kėlė kiek galima kuo- 
plačiausiai. Tamstos prisimenat gilią matematinę ana- 
lizę, kurią davė šiuo klausimu atstovas Šmulkštys, įro- 
dymus, kurie buvo iškelti jo partijos bendrų nusista-. 
tymų ir kitus argumentus, - ir tamstoms bus aišku, 
kad čia tie žmonės jaučiasi neramūs: reikėtų apginti 
moralinis momentas, apginti formaliniai motyvai. Kad 
tas formalinis momentas šitame klausime yra ir skau- 
džiai liečia kiekvieną partinį asmenį, bent tuos asme- 
nius, kurie laiko save atsakomingais už partijos veda- | 
mąją politiką, tai jau aišku ir iš to, kad šitas klausi- 
mas, be spaudos, turėjo savo svarstymą ir turi ypa= 
tingą pastatymą ne tik viešumoj, bet ir savo tarpe. 
Juk niekam iš mūsų ne paslaptis, kad šituo klausimu | 
faktinai yra du nusistatymu kiekvienoje partijoje; bent 
tose partijose, kurios šiandien eina Seiman, ir yra 
tame partijų klausime sprendėjai. Vienų nusistatymas 
grynai formalinis, o kitų nusistatymas iš esmės. Ir 
antrąjį nusistatymą iš esmės svarstant, partijos, šian- 
dien sprendžiamosios, kaip ir turi sukliūti su tuo mo- 
raliniu momentu. Ir tais atsitikimais, kuomet negalima 
rast pakankamai įrodymų, kad moralinis klausimas, 
kad moralinė klausimo pusė yra tvarkoje, tuomet 
keliama dvejopos rūšies argumentacija moralinei savo 
pozicijai patvirtinti, tai būtent: valstybinio tikslingumo, 
valstybinio naudingumo momentai. Kad šitais mo- | 
mentais vadovavosi ir partijos ir gal, manau, net Vy- 
riausioji Rinkimų Komisija, tai man jokio abejojimo 
nėra. Būtent, sakoma, kad negalima įleist į Seimą 


Jeigu tam- 

sai 
tautinių mažumų, ar tai bus žydai ar lenkai; taip pat 
buvo merkiama ir į darbininkų kuopų žmones. Nega- 


lima įleist del to, kad jie, sudarę didesnę grupę Seime, 


galėtų suvaidinti tos vadinamosios uodegėlės rolę, 
kuri kritingu momentu galėtų pakreipti vienon ar ki= 
ton pusėn vieną ar kitą Seimo nutarimą, gal būt 
pamatiniais jų svarstomais klausimais. Ir tas valsty- 
„binio tikslingumo momentas buvo keliamas visumet. 
kuomet norima buvo patvirtinti savo moralinė pozi- 
cija. Kad tas momentas buvo vartojamas, tai tamstos 
visi labai puikiai žinote, 

Šį klausimą svarstant, kiek kitoms, tiek ir mūsų 
partijai, Lietuvos socialdemokratų partijai — teko kal- 
bamuoju klausimu pasisakyti. Mes gavom pasisakyt 
dar tuomet, kai tas klausimas nebuvo įėjęs į Vyriau- 
siąją Rinkimų Komisiją ir nebuvo gavęs savo sprendimo. 
„Mūsų partijos nusistatymas tuo klausimu yra gal tam- 
stoms žinomas. Pirmučiausia mes skaitom, kad įsta- 
tymą interpretuojant neleistina vadovautis šiokiais ar 
tokiais tikslingumo motyvais, ar tai jie būtų pagrįsti 
tautiniais, ar Žvalstybiniais, ar partiniais pobūdžiais. 
Vienintelė galima įleistina pozicija, tai tiksliai laikytis 
įstatymo teksto ir tik remiantis tekstu daryt įO inter- 
pretaciją. Tai yra vienas daiktas. Ir antras, nusis- 
tatymas tuo klausimu jau iš esmės yra toks, kad 
mūsų supratimu rinkimų įstatymo tekstas neduoda 
jokios galimybės aiškinti ir taikinti jį tuo būdu, kaip 
jį išsprendė Vyriausioji Rinkimų Komisija ir kaip jį, 
matyti, nori išspręsti ir pati Seimo dauguma, jau re- 
miantis pačiu įstatymo tekstu. Aš nesigilinsiu į to 
teksto smulkesnį nagrinėjimą, nes tat buvo atlikta 
mano frakcijos draugo, atstovo Markausko, ir aš su 
visais jo išvedžiojimais pilnai sutinku. Aš norėčiau 
tik iškelt ir pabrėžt kar kai kurias karakteringas smul- 
kmenas, kurios taip pat rodo, kad tas aiškinimas, kurį 
nori pravest Seimo dauguma, neatatinka įstatymo pras- 
mei ir toms intencijoms, kuriomis jis buvo tariamas 
ir galutinai Steigiamajame Seime redaguojamas. Vie- 


nas iš įrodymų. kad vedant diskusijas del vadinamojo 


76 $, kuriuo nustatomas yra atstovų rinkimų būdas, 
buvo ir referento minėta, kad čia renkant atstovus 
negalima imti domėn likučių iš tų sąrašų, kurie ne- 
turi surinkę pilno renkamojo skaičiaus balsų, ir toliau 
paminėta, kad tuo atveju įstatymo redakcija yra pilnai 
aiški. Minėtąjį kelią liečiant—tą referento pranešimo 
dalį liečiant, atstovas Markauskas iškėlė ir nurodė į 
tai, kad kalbamuoju klausimu nusistatymas ir išspren- 
dimas įstatymo keliu kituose kraštuose, kaip Čekos- 
lovakuose, taip pat turi vietos. Bet skirtumas susi- 
daro tik toks, kad ten apie atstovų rinkimų būdą yra 
visai aiškiai pačiame įstatyme pasakyta. Ten visai 
aiškiai pasakyta, kad sąrašai, negavę pilno renkamojo 
skaičiaus, atmetami ir neimami comėn skirstant atsto- 
vus partijoms. Ten: man visai suprantama, kad klau- 
simą atvirai statant, dorai statant, pasakyčiau, ir ne- 
galima jo kitaip formuluot. Juk kas tai yra pats to 
proporcingumo principo įvedimas į rinkimų įstatymą? 
Tai yra ne kas kita, kaip tik politinės kovos vaisius, 
tos politinės kovos, kuri eina ne tik pas mus Lietu- 
voje, bet ir kiekviename krašte, kur visuomenės tau- 
tinė sudėtis nėra vienoda. Toje politinėje kovoje tarp 
vadinamųjų tautinių mažumų ir tautinės daugumos 
veikia tie patys principai, kurie yra privalomi ir kiek- 
vienoje kitoje politinės kovos srityje. Laimėja tik 
tuomet ir tik tie, kurie kovoje parodo pakankamai 
jėgos, ir tiek, kiek jie tos jėgos gali iškelt. Todel sup- 
rantama, kad proporcingumo principo įvedimas į krašto 
atstovybę yra tos kovos rezultatas. Tas rezultatas, 
kaip ir kiekvienas kitas kovos rezultatas, turėjo savo 

išsivystyme pereit visus etapus, ptadedant nuo ma- 
žiausio ir baigiant absoliutiniu ir pilnu šio principo 
pritaikymu.. Kurioje vietoje kuriame nors krašte gali 
sustot to principo gyvenime realizavimas, tai priklauso 
nuo to, kur del to principo yra vedama kova, kokio- 
mis jėgomis ir su kokiu pasisekimu. Ir visai galimas 
daiktas, kad viename krašte tas proporcingumo prin- 
cipas gali būt-taikomas visoj pilnumoj, kitame krašte 
tik dalinai, 0 trečiame krašte to principo gali ir visai 
nebūt. Jei Čechoslovakų rinkimų įstatyme pasakyta, 
kad Čechoslovakijoj mažieji sąrašai yra pašalinami 
iš pasidalinimo atstovų vietomis, tai pasakyta, kad ats- 
tovybės proporcingumo principas Čechoslovakiioj šian- 
dien, dabartinėj jos sudėtyje, skaitomas daugumai ne- 
reikalingu išvystyti ligi galo, ir laikantis to duodama 
ir atatinkama įstatymo redakcija. Aš paskaityčiau 
tokį klausimo pastatymą visai doru, nes čia stato- 
mas klausimas visai aiškiai: duodama tiek kiek 
pajėgia iškovoti ir jokio nuopelno už tai ar kokio 
nors prisidengimo kilniais demokratiniais obalsiais 
čia nėra vartojama. Kas kita pas mus. Aš taip 
pat pamenu bendras diskusijas, kurios ėjo rinkimų 
įstatymą vedant Steigiamajame Seime. Tose diskusijose 
Seimą reprezentavusios partijos be skiriumo stovėjo 
už tai, kad pas mus demokratiniai principai ir toje 
srityje turi būt pilnai išvystyti ligi savo „Zz“, ir suda- 
rant krašto atstovybę reikia stengtis visais būdais pra- 
vest atstovybę tuo būdu, kad mažumos gautų pilną 
atstovybę — teisingą atstovybę. Jau geriau tegul mažu- 
mos laimės, geriau, jei rinkimai išeis su šiokia tokia 
nenauda daugumai, bet tegul taip bus, nes svarbu, 
kad demokratinis principas toje srityje būtų pilnai iš- 
vystytas. Tais motyvais vadovavosi Steigiamasis Sei- 
mas, priimdamas rinkimų įstatymą. Nutaręs klausimą 
tuo būdu, Steigiamasis Seimas įdavė tam tikrą vekselį. 
Jeigu visuomenė ir jos atstovai pastato tiek gražų pa- 
vyzdį, tai yra be abejo labai gražus daiktas, bet toks 
nusistatymas, be, taip sakant, gražiosios pusės, stato 
ir reikalavimus, stato pareigas, kad jei principas yra 
pravestas ir realizuojamas pilnu mąstu, tai tą nusi- 
statyimną reikia pravesti ne tik įstatymą redaguojant, 
bet ir tuomet, kai įstatymą teks gyvenime vykinti. Tuo 
atveju aš manau, kad ir Vyriausiosios Rinkimų Ko- 
misijos interpretacija, ir Mandatų komisijos nusistaty- 
mas neatatinka tiems tautiniams santykiams, kokius 
mes šiandien Lietuvoje turim. Apie tai jau minėjo sa- 
vo kalboje atstovas Markauskas. Buvo taip pat labai 
gerai pastebėta, kokie yra rinkimų daviniai. Juk, sa- 
kysim, krikščionių demokratų blokas — trys grupės 
— yra gavęs apie 340.000 balsų; socialistai liaudinin- 
kai ir valstiečių sąjunga yra gavę, rodos, apie 160.000 
balsų. (Iš vs: 180.000) — Ne, man rodos, mažiau — 
160.000... Tos pačios mažumos, del kurių šiandien 
keliamas klausimas, gavo: lenkai apie 51.000, žydai— 


„apie 54.000 ar net lygiomis, Pažanga — 27.000. Ren- 


kamasai skaičius visose apygardose vidutiniškai imant 
siekė maždaug 10.000. Tai jeigu tą 10.000 apibendrint 
lygiai visoms apygardoms ir pritaikyti prie to bendruo- 
sius skaičius surinktųjų balsų, tai aišku, kad kiek: 
vienas sąrašas, kiekviena politinė grupė turėjo gauti 
atstovą dabartiniame Seime. Iš to išeinant tenka vis 
delto konstatuot, kad tautinių mažumų pretenzijos ir 
Pažangos pretenzijos yra pilnai pamatuotos; ir tos 
grupės, einant bendru skaičiumi, turi gauti tiek, kiek 
jos ir pretenduoja. Tas, ką yra padariusi Vyriausioji 
Rinkimų Komisija ir ką nori patvirtinti Seimo Man- 
datų komisija, neatatinka balsų paskirstymui ir neiš- 
laiko pačios proporcijos, kuri turėtų būti vartojama 
einant proporcingumo principu. 

Aš dar nofėčiau porą momentų iškelt iš tos 
praktikos, iš to įstatymo taikymo, kuri įvyko rinkimų 
eigoje ir kuri mano supratimu taip pat rodo, kad čia 
kitaip manyta įstatymą leidžiant ir kitaip pasidarė įs- 
tatymą taikant. Tai būtent, Vyriausiosios Rinkimų 
Komisijos padėtis tuomet, kai jai teko spręst VI-je 
Rinkimų Apygardoje — Utenoje pasireiškusį įvykį. Juk 
kas ten pasidarė? — Pasidarė, kad apygardos rinkimų 
komisija, eidama Vyriausios Rinkimų Komisijos nuro- 
dymu, negalėjo iškarto surinkti visų atstovų. Išrinkta 
11 ir del dviejų negalėjo absoliučiai pasisakyt. Reikėjo 
“ Vyriausiajai Rinkimų Komisijai specialinio aiškinimo, 
kokiu būdu taikinti įstatymą, kad apygardos komisija 
galėtų išvest atstovų padalinimą ligi galo. Kiek atatin- 
ka įstatymo dvasiai tas Vyriausiosios Rinkimų Komi- 
sijos aiškinimasis, tai aš jau manau, kad del šito sun- 
ku būt dviem nuomonėms. 

Dar vieną momentą aš norėčiau iš grynai parti- 
nių santykių iškelt, kuris rodo, kad ir kitos partijos 
taip suprato įstatymą, kaip suprantam mes — social- 
demokratai. IlI-je Rinkimų Apygardoje — Raseiniuose 
— mūsų partiniai žmonės yra sudarę bloką su valstie- 
čių sąjunga ir socialistais liaudininkais. Sutartyje tarp 
kitko pasakyta, kad skirstant atstovus didieji likučiai 
paima mažuosius ir gauna iš tų likučių atstovą. 

Visai aiškiai pasakyta, „atstovą“. Vadinasi, šian- 
dien aiškinti, kad galima būtų gauti iš likučių du ar 
tris atstovus, jokiu būdu negalima. Ir aš manau, kad 
tose mažumose, tose kartais pripuolamose detalėse ir 
reiškėsi ta tikroji interpretacija, tas supratimas, kuris 
buvo duodama įstatymui jo gaminimo momentu, kuo- 
met jis buvo daromas Seime. Ir tenka konstatuot iš 
kitos pusės, kad tas aiškinimas, kurs norima įvesti da- 
bar, reikia pripažinti, yra diametringai priešingas. Kal- 
bant tais atsitikimais, kuomet del įstatymo teksto gali 
būti kokio nors nesutikimo, kad vienodai būtų ir tin- 
kamai būtų išaiškintas tekstas, kad būtų tenkamai 
interpretuotas įstatymas, reikia ištikrųjų atsižiūrėti 
į įstatymo dvasią, į įstatymo tikslą. Jeigu Steigia- 
majame Seime visos grupės nuo kairės sienos pra- 
dedant ir baigiant dešiniąja sakėsi tuomet esą  ščyri 
demokratai ir norį proporcingumo principą pravesti, 
tai rinkimuose tiktai tuo principu ir galima buvo va- 
dovautis. Tuo principu galima vadovautis ir dabar 
aiškinant įstatymą. Jeigu ant to pamato atsistoti, tai 
toks paskirstymas atstovų tarp partijų, koks yra šian- 
dien įvykęs Seime, jokiu būdu priimtas būti negali. 
Tai yra keletas žodžių del įstatymo interpretacijos. 

Aš norėčiau grįžti dabar prie antros to klausimo 
pusės — prie moralinio elemento visame tame ginče. 
Jeigu daryt tokį įstatymo aiškinimą, kaip čia siūlo 
Mandatų komisija, tai susidarys padėtis, kad didesnės 
grupės, pasinaudodamos tiktai tuo, kad jos yra gau- 
singesnės ir gali save paremti didesniu skaičiu balsų, 
gali visumet klausimą nulemti savo pusėn, gali pas- 
tumti sau iš kelio mažumas ir įėjusios į Seimą gali 
sau su ramia sąžine atsisėsti. Savo nusistatymui pa- 
tvirtinti yra keliami visoki motyvai, kad tai esą nau- 
dinga valstybei, naudinga tautai, kad del šito tikslo ir 
teko vadovautis tais, o ne kitais motyvais. 

Del šito tikslo aš ir norėjau keletą žodžių pa- 
sakyti. Mano supratimu ir mano draugų iš frakcijos 
supratimu, jeigu kalbėt apie visuomenės gyvenimą ir 
jos įvykius, tai tenka laikytis vieno dėsnio, kad gy- 
venime "niekas nesidaro pripuolamai. Jeigu gyvenime 
kas nors atsiranda, tai su tuo faktu tenka skaitytis ir 
skaitantis su juo negalima griebtis pripuolamų priemo- 
nių, kad iškilusį faktą galima būtų šiokiu ar tokiu 
būdu pašalinti. Faktas pasilieka faktu ir su juo tenka 

rimtai skaitytis. Išeinant iš čia kiekvienas didesnis | 


gyvenimo mažmožis, kiekvienas taikymas griežtesnės 
prievartos yra ne tiktai netikslus, ne tiktai neša dide- 
lio pavojaus visuomenės įėgų aikvojimui, bet toks 
prievartos taikymas yra neracionalus, nes galų gale 
prie nieko gero nepriveda. Jeigu tamstos aitsižiūrėsitė 
į tą kalbamąjį tikslą, kokių motyvų laikytis, aš bent 
nenorėčiau vaduotis tais motyvais ir tikslais, kuriuos 
savo laiku yra iškėlęs kad ir ponas Voldemaras. "Del 
pono Voldemaro toks įstaiymo taikymas yra tuo ne- 
patogus, kad jis yra nepriimtinas. Sako, kad jei Lie- 
tuvos Seimas priims tokį aiškinimą, tai atsilieps blo- 
gai į kitus kraštus: ką pasakys apie tokį įstatymo 
taikymą Klaipėdos krašto gyventojai, kaip atsilieps | 
apie Lietuvą ta gyventojų dalis, kuri šiandien yra lenkų 
okupuotoj Vilniaus srity, ir ką pasakys Tautų Sąjunga, 
jeigu tas klausimas atsidurtų jos žinioje ir jos spren- 
dime. Be abejo, koks gali būti supratimas apie vidu- 
jinį Lietuvos susitvarkymą, apie teisėtumą ir t.t. Įspū- 
dis būtų įgytas labai žemas ir gana galėtų pakenkti. 
Tokie politiniai komerciniai motyvai yra gal būt su- 
prantami praktinėj politikoj, bet krašto atstovams, 
žmonėms, kurie norėtų eiti prie klausimo sprendimo, 
nepašalinant moralių motyvų, kad tokie argumentai 
yra ne tiktai nepriimtini, bet yra įžeidžianti. Delto, 
kad einant pono Voldemaro supratimu galima daryti 
viena ir tuo neteisingai skriaust, ir mažumas, jei tiktai 
tas galima būtu daryti paslapty, jei niekas apie tai 
negirdėtų ir neiškeltų balso. Tokiais spekuliatiniais 
motyvais jokiu būdu negalima argumentuot, ir aš juos 
atmetu. Aš manau, kad gilus motyvas tų, kurie turi 
noro pašalinti tautines mažumas iš mūsų Seimo, kad 
toks motyvas turi didelės reikšmės mūsų vidujiniame 
santykių sutvarkyme ir kad šitokios pastangos galų 
gale yra netikslios. Paimsime iš eilės visas tas gru- 
pes, kurios šiandien stovi prieš Seimą. Paimsime, 
kad ir Pažangą. Pažanga per Steigiamojo Seimo rin- 
kimus tegavo kelioliką tūkstančių balsų visame krašte; 
per antruosius rinkimus jau pažanga laimėjo apie 27 
tūkstančius. Ką tas reiškia? Ar tai galima šitą lai- 


mėjimą jų tiktai pasverti ir atiduoti ponui Voldemarui | 


ir jo bendradarbių pastangoms? Aš manau, kad jokiu 
būdu negalima manyt, kad Pažanga kaipo politinė 
formacija neturėtų mūsų krašte savo šaknų. Jeigu 
paimti mūsų kaimą, paimti dalį mūsų ūkininkų ir dalį 
dvarininkų — jie dedasi į stiprias grupes; ir mes ma- 
tome, kad del tos grupės šiandien varžosi krikščionys 
demokratai su Pažanga, bet nėra abejojimo, kad Pa- 
žanga paskutiniu metu įgyja vis daugiau ir daugiau 
pasitikėjimo. Ta grupė pradeda statyt Pažangą kaipo 
savo reikalų gynėją, kaipo savo idejos reiškėją. Tai 
yra viena visuomenės giupė, kuri eina užpakaly Pa- 
žangos. Antra grupė yra negausinga, bet jau pasi- 
reiškusi, kova jau eina, tai yra mūsų jaunos buržu- | 
azijos grupė, būtent, visi tie sluoksniai, kurie grupuo- | 
jasi ar tai finansiniame mūsų gyvenime apie tam tik- 
ras kredito įstaigas, arba grupuojasi mūsų pramonėje 
ir mūsų prekyboje. Ir tie sluoksniai mūsų inteligentų 
tarpe, kurie šiokiu ar tokiu būdu turi savo šaknis tos 
pačios visuomenės sluoksniuose — jie taip pat yra ide- 
jiniai linkę ton pačion pusėn. Visos šitos mažosios 
grupės, nors jos ir stovi šalia Seimo, bet jos turi tam 
tikros realinės reikšmės mūsų krašto vidujiniuose san- 
tykiuose. Jei šiandien tamstos pašalinate poną Vol- 
demarą iš Seimo, tai manote gal, kad daug tuo lai- 
mėsite. Manau, kad tokių iliuzijų daryti būtų neleistina. 
Jeigu tamstos neįsileisite poną Voldemarą į Seimą, 
jis lakstys aplink Seimą ir rėks dešimtį kartų balsiau, 
negu rėktų sėdėdamas Seime. Jeigu tamstos jį įsileis- 


“ tumėt, padėtis būtų geresnė. Kuomet rėktų jis sėdė- 
"damas Seime, klausytų jo tiktai pats Seimas ir susi- 
rinkę svečiai; o kuomet rėks jis gatvėje, jo klausys 
šimtai ir tūkstančiai. Ir nėra abejojimo, kad tada 
partija atsistojusi ant gynimo reikalų tam tikros re- 
salinės mūsų visuomenės grupės, kad ta partija — Pa- 
žanga vis tik didės ir šiais metais rinkimuose gavusi 
tik 27 tūkstančius, kitais rinkimais gal būt gaus jau 
50 tūkstančių ir galų gale tamstos turėsite noroms 
nenoroms ją įsileisti į Seimą. 


Eisime toliau prie kitų didesnių grupių, prie žydų 
ir lenkų. Man rodos, kad ir del jų nusistatymas del 
tos psichologijos, kurią vadovaujasi tų grupių žmonės, 
kad del jų šitoks nusistatymas taip pat yra nesupran- 
tamas. Gerbiamieji, juk beveik visos politinės Lietu- 
vos partijos, šiandien įėjusios Seiman, turi gyvenime 
savo šaknis. "Kalbėdami apie aukščiau minėtas gru- 
pes, mes turime siekti šiek tiek tolimesnės praeities 
ir gerai atsiminti, kas mes buvome patys prieš penkis 
šešis metus, ar dešimtį metų; kas mes buvome tuo- 
met, kuomet tas kraštas buvo caro valdžios žinioje ir 
kuomet atgimstančiai lietuvių tautai visuose jos sluoks- 
niuose. ir visoms atatinkamoms visuomenėįj grupėms 
teko vesti atkaklią kovą su rusų politika. Atsimin- 
kime, kiek teko kovot už politinę nepriklausomybę, 
už tai, kad būtume pripažinti, norint nusverti krašto 
politiniame gyvenime ir atsiekti savo tikslo. Tamstos 
suprantate, kad lietuvių tauta visose savo dalyse del 
to laimėjo kovą... gal del to laimėjo, kad ypatingai 
susidėjo bendra politinė konjunktūra to didžiojo karo, 
bet laimėjo gal ir del to, kad pačiame mūsų gyvenime 
visos tos srovės, kurios pasireiškė pas mus tuo laiku 
ir šiandien, kad visos jos turėjo gilaus pamato ap- 


"saugoti tuos ekonominius i visuomeninius reikalavi- 


mus, kurie Lietuvos visuomenės reiškėsi. Tai yra 
pamatas ir garantija, kad judėjimas tas išaugo. Bet 
"toje kovoje labai didelę rolę suvaidino tas moralinis 
momentas, kad kiekviena mūsų grupė vesdama kovą 
su priespauda prieš caro režimą, jautėsi nuskriausta, 
jautėsi tais, kuriems caro žandaras per galvas laipioja 
savo purvinais batais neatsižiūrėdamas į jokius įstaty- 
mus, neatsižiūrėdamas į žmogaus teises. Ir tas en- 
gimas, tas neatsižiūrėjimas į mažumų teises jau duoda 
to gilaus impulso, to aukšto moralio turinio visam 
tam darbui, — ir visa tai davė galimybės palyginti ma- 
žam kraštui ištverti labai sunkioje kovoje, toje kovoje 
sutvirtėti. Ir štai, šitas kraštas įeina jau į naują gy- 
venimą ne tiktai politinai subrendęs, bet ir su įsitiki- 
nimu, kad ta kova, kuri buvo iškovota, buvo teisėtais 
pamatais remiama. Aš norėčiau priminti, kad toje 
pačioje kovoje, toje idejinėje kovoje prieš dešimt metų 
stovi šalia mūsų ir artimiausiejiį mūsų kaimynai, tie 
patys žydai ir tie patys lenkai. Ir tuomet su jais mo- 
kėjome susiprasti.  Mokėjome susiprasti del to, kad 
ir jie ir mes tuomet buvome engiami, buvome skriau- 
"džiami žmonės, kuriuos vienijo vienas bendras tikslas, 
vienas siekimas. Jeigu prisimininsimę mes tą netolimą 
praeitį ir panorėsime padaryti reikalingų išvadų, tai 
reikia pasakyt tas pat ir del dabartinių mūsų santykių. 
Jeigu mechaniniu prispaudimu nieko nepasiekiama, jei 
tik aikvojimas yra esamosios jėgos, tai grynai prak- 
“ tingai kalbant būtų netikslu leisti energiją tai tautinei 
šovinistinei kovai ir tik tam, kad galų gale nepasie- 
-kiama jokių teigiamų rezultatų. Be moralio momento 
ir grynai jau politinis išrokavimas, ar to išrokavimo 
instinktas turėtų padiktuot sprendžiamosioms Seimo par- 
"tijoms, kad tas kelias yra netikslus, kad nėra ko pastoti 
kelią tautinėms mažumoms ir nėra pagaliau ko bijotis, nes 
vistiek mechaninėmis. priemonėmis tikslo neatsieksi. 

Jei, pagaliau, tie motyvai nekalba į tamstas, aš 
norėčiau iškelti rimtesnių motyvų — politinių. motyvų. 
Ko bijote tamstos įsileisti į Seimą tas mažas grupes 
tame skaičiuje, koks atatinka jų surinktiems balsams. 
Aš truputį suprantu, kad tamstos laikinai žvairuojate 
į lenkų grupę. Lenkai, kiek jie šiandien įeina į Seimą 
ginti dvarininkų reikalų ir kiek jie paskui save šian» 
dien gali vesti darbininkų atstovus, sudaro šiokio to- 
kio pavojaus ir tai tol, kol jie gina stambiųjų dvari- 
ninkų reikalus, kol gindami tuos reikalus, palaiko po- 
litinius ryšius su priešinga mums kaimynine valstybe, 
su lenkais, bet ir stengsis tuos politinius siekimus re- 
alizuoti sunkiais mūsų kraštui momentais. Bet tegul 
tiktai praeis pirmasis žemės reformos etapas; tegul 
bus tik apkarpyti didieji dvarai; tegul tiktai bepasiliks 
norma 150 hektarų, kokią numato reformos įstaty- 
mas, tuomet, aš manau, kad įvyks gilus santikių pa- 
sikeitimas. Pirmiausia ta lenkų grupė, kurios ligi šiol 
nepalaikė tamsių del žemės reformos, bet jei joms 
teks įsitikinti, kad su įvykusiu faktu reikia rokuotis ir 
atsižiūrėt į įvykusias atmainas ekonominės kovos sri- 
tyje, ir tuomet esu tikras, kad tarp tos grupės ir tam- 
stų, krikščionys demokratai, įvyks lengvas susiprati- 
mas del to, kad galų gale krikščionys demokratai stos 
ginti mūsų stambiųjų savininkų reikalus, ar tai bus 
kaimo ūkininkai, ar miesto pirkliai, ar pramoninkai, 
ar finansininkai. Ir tuo atveju ta praktika, kuri buvo 
Steigiamajame Seime, kuomet konfesinio pobūdžio 
klausimais tamstos turėjote gerų padėjėjų tuose pa- 
čiuose lenkuose, jau tas faktas liūdija, kad pilnas su- 
sipratimas yra visiškai galimas. 

Dabar del laikinų motyvų. Laužyt pamatinius 
krašto tvarkymo principus, aš manau, kad einant po- 
litiniu išrokavimu jokiu būdu neišsimoka. Nėra ko 
kalbėt apie žydų grupę. Juk žydų tautinis sionas 
gražiuose santikiuose sugyvena su krikščionimis de- 
mokratais. Juk žydų balsais Steigiamajame Seime 
tamstoms pasisekė pravesti visus tuos kietai ginčija- 
mus punktus konstitucijoj, del kurių ėjo karšta kova 
tarp kairės ir dešinės, tarp tų dviejų Steigiamojo Sei- 
mo sparnų. Ir ateity žydų buržuazija, žydų tautinis 
sionas, be abejo, mokės gerai patarnauti tamstoms 
ypatingai tuomet, jes dabar tamstos sutiksite juos 
įsileisti. 

Kalbėt apie Pažangą, man rodos, netenka 

Dabar, kuomet tamstos dar neataušot nuo dide- 
lės rinkimų kovos ir toje kovoje buvot įkaitę prieš 
Pažangą, — net dabar tenka visuomenėje aiškiai paste- 
bėti, kad, negavę galimybės susitarti su valstiečių są- 
junga ir socialistais liaudininkais, tamstos pradedat 
daryt reveransą prieš Pažangą. Tamstos labai greit 
susiprasit. Jei ponas Voldemaras su savo bendrais 
galėtų įeiti į Seimą, tamstos iš jų tarpo galėtute pasi- 
rinkti trūkstamų jums ministerių ir galėtute sudaryt 
gražią valdžią, kuri galėtų vadovaut šioje Seimo ka- 
dencijoje bendram politiniam ir ekonominiam gyveni- 
mui. Tuo atveju aš manau, kad tikslumo momentas, 
suprastas net siauriau — partinai, verčia dalyką pasta- 
tyt kitaip, negu siūlo Mandatų komisija. Būtent, ver- 
čia pravert Seimo duris ir įleisti mažąsias grupes: pa- 
žangą, žydus ir lenkus toje proporcijoje, kokioje jos 
pretenduoja ir kokia atatinka jūsų rinktiems balsams. 
Mes galim tą pasiūlymą daryt atvira širdimi, nors, nės 
galim visai atvirai pareikšt, kad mes, stodami ant to 
principo, netektum poros balsų frakcijoje. Bet mes 
geriau atsižadėsim nuo tų balsų ir duosime mažes- 
nėms grupėms, by tik būtų išlaikytas demokratijos 
principas, kiek tai galima buržuazinėje demokratijoje, 
ir išlaikytas ne tik mūsų, bet ir jūsų naudai, nes €elti 

tuo keliu, kokiu pradeda eiti visuomeninis ir politinis 
gyvenimas — nepriklausomu aiškinimo keliu, — yra 
labai slidus kelias. Kitame mažos kultūros krašte — 
Bulgarijoj — savo laiku tas privedė prie lazdų argu- 
mentacijos, prie Stambulovo politikos, ir mes, aš ma- 
nau, neisim ta kryptimi, jei tos partijos, kurios sudaro 
Seime daugumą ir gali patiekt savo sprendimą nepa- 
sirinkusios tinkamo kelio, kad ir buržuazinėje demo- 
kratijoje. (Sd. ploja). 3 

Pirmininkas. Žodį turi atstovas Plečkaitis. (At- 
sisako). Žodį turi referentas. 

Reierentas. Kada oponuojantis reierentui imasi 
griežtesnės opozicijos, imasi griežtesnio tono, tada 
ir referentui tenka prisitaikinti prie tono. Opo- 
nentas randa, kad pas tas Seimo frakcijas, kurios gali 
šiandien nulemti 76 $ aiškinimą, nesą noro būti at- 
viresnėms.  Oponentui aišku, kad tos frakcijos pra- 
ves politinę kontrabandą. Kitas oponentas, aiškiai 
pasako, kitokių argumentų ir motyvų nerandąs, kaip 
tik politinius bei „komercinius, politinę spekuliaciją. 
Vienas oponentų pareiškė, kad jis žinąs, jog pas vi- 
sas frakcijas esanti šiuo klausimu dvejopa nuomonė, 
dvejopas nusistatymas del šito paragraio. Man ir 
tamstoms taip pat gerai buvo žinoma, kad ir prieš 
Vyriausios Rinkimų Komisijos galutiną nutarimo, ir 
po Vyriausios Rinkimų Komisijos nutarim ir pas jus 
buvo ir šiandien yra du nusistatymu, du aiškinimu. 
Kada aš tą žinojau, tai galutiną išvadą iš tų dviejų 
nusistatymų vieną galima daryt —tai kad yra noro 
rasti tikrąją įstatymo prasmę. Bet kada jūs manote, 
kad prie 76 $ aiškinimo galima eiti tik vienais poli- 
tiniais bei komerciniais motyvais, tai aš manau, kad 
jūs, lipindami tuos motyvus kitiems, lipinate juos ir 
sau. Kada aš turiu bylą iš Raseinių apygardos sO- 
cialdemokratų su socialistais liaudininkais. tai man 
taip pat yra šiek tiek pamato pasakyt, kad įeigu 
76 $-io aiškinimas bus kitaip išrištas, tai ir toji byl: 
jūsų socialdemokratų naudai būtų išrišama. O įeigu ši 
byla galėtų prie kitokio 76 $ aiškinimo jūsų naudai 
būtų išrišta, tai, vadinas, ir pas jus yra politiniai, ko- 
merciniai motyvai, politinės spekuliacijos motyvai. 
(Iš kdb: aišku, aišku). Delko aš turiu būt mažiau 
atviras jums, o daugiau atviras sau. Jūs man liepiat 
būti atviram del savęs, aš esu atviras del jūsu. — Jūs 
sakote: tie, kurie 76 $-iui duoda kitokį, negu jūs, 
aiškinimą, „jaučiasi neramūs“. Taip, kol neišsispręs byla, 
ir jūs esate neramūs, jums naudingiau būtų aiškinti 
paragraią taip, kaip jūs norit. (Atst. Purėnienė, iš 
vietos: dviejų narių nustosim). — Aš, teisybė, su bylos 
smulkmenomis nesu susipažinęs, bet iš vietos girdi- 
mas moteries atstovės balsas primena man, kad sub- 
komisijoje buvo taip vieno nario pasakyta, kad vienu 
atžvilgiu tik būtų, rodos, socialdemokratams toks aiš- 
kinimas nenaudingas: galėtų moteries atstovės nebūt. 
(sd. juokas). Bet tokio klausimo subkomisija nesvar- 
stė, kadangi komisijoje nebuvo kalbama plačiau apie 
politinius bei komercinius motyvus. Kada aš ėmiau- 
si komisijos nusistatymą referuoti, aš nemaniau, kad 
pas socialdemokratų atstovą, kuriam aš pasiūliau būti 
komisijos referentu, atsiras tiek drąsos, kad jis, išsiun- 
tęs mane iš komisijos referuoti, ras galimybės pasa- 
kyti, kad ką aš pranešu, tai pranešu tik savo politi- 
niais komerciniais motyvais. Taip, politiniais komer- 
ciniais motyvais tur būt atstovas Markauskas nepano- 
rėjo būti komisijos referentas. Bet aš darbą atlieku 
ir atlieku taip, kaip jį suprantu. š 

“Dabar arčiau prie paragraio. Sako, paragraiui 
duodama interpretacija labai primityvinė, suprantama 
mokiniams, bet nesuprantama esanti ji tiems, kurie 

yra išėję aukštesnę matematiką. Įstatymas rašomas 
ne tiems, kurie yra išėję aukštosios matematikos mo- 
kslą. (Atstovas Čepinskis iš vietos: kad čia elementa- 
rinė matematika). Įstatymas yra rašomas tiems, ku 
rie yra baigę vieną gimnazijos klasę ir tiems, kurie 
nėra pirmosios klasės baigę. Įstatymas turi būti taip 
aiškus, kad nebaigęs pirmos gimnazijos klasės Lietu- 
vos pilietis galėtų jį suprasti. Ir aš, prisitaikindamas 
prie piliečių daugumos, prisitaikindamas prie lietuvių 

kalbos žodžių turinio, paragraią aiškinau tuo būdu, 

kokį girdėjot. Atstovas Markauskas ir atstovas Kairys 
aiškina įstatymą kitaip. Bet jei įstatymas reikalauja 
žinių iš aritmetikos daugiau, negu gali jų žinot pilie- 

čių dauguma, tai tuo pačiu toks įstatymo aiškinimas 
yra abejotinas. Jeigu jūs sakote, kad su aukštesne 
matematika jūs randate tokį aiškinimą, 0 aiškinimas 

kitoks yra perdaug primityvinis, tai vis delto aš, įsta- 
tymo aiškintojas, esu palinkęs į primityvinio aiškinimo 
pusę. Pasinaudojus pavyzdžiais iš spaudos, ir patiems 
galima suimprovizuoti daugelį tokių atsitikimų, kada 
operuojant skaitmenimis ištikro galima privest įstaty- 

mo aiškinimą ligi absurdo. Sako, žiūrėkit, ką skait- 
mens parodo. Teisybė, suimprovizuoti skaitmens pa- 

rodo; kad įstatymas duoda absurdą, jeigu jis nenuo- 

sekliai aiškinama. Aš neilgai galvodamas čia pat 
tamstoms paruošiau tokį pavyzdį: rinkimuose visų 

dalyvavusių skaičius — 36.148; apygarda renka 12 
atstovų, 15 sąrašų. Dvi partijos yra gavusios 36.072 
balsu: viena — 24.048 ir kita — 12.024; 36.072 bal- 

sai paima septynis atstovus. Lieka neišnaudotų 76 
balsai. Tie 76 balsai jūsų aiškinimu gautų 5 atsto- 
vus. — Tokios pat vertės, nes ne iš gyvenimo paim- 

tas, O sugalvotas pavyzdys jūsų aiškinimo plotmėje 
parodo, kad viena partija, vienas sąrašas, kuris turė- 

jo 24.048 balsus, gautų 4 atstovus; kitas sąrašas, ku- 

ris gavo 12.024 balsus, gautų. 3 atstovus. 13 sąrašų, 
kurie bendroj sumoj gavo 76 balsus, gautų 5 atsto- 
vus. Vadinas, užteks patiems sąrašą patiekusiems 
už save balsuoti, kad jie galėtų patekti į Seimą. Rei- 

škia, nereikia net nė vieno balso šalyje turėti, kad | 
gautų 5 vietas tie žmonės, kurie patiekė komisijai 
savo sąrašą. Aiškinimas, pasakysite, teoretinis. Jūs 
taip pat pasakysit, kad toks pavyzdys absurdas, del 
to, kad šis pavyzdys tolimas nuo gyvenimo. Bet Ra- 
da tamstos Vyriausios Rinkimų Komisijos aiškinimą 
imat taikyti prie skaitmenų ne iš gyvenimo paimtų, O 
teoretinai, tai jūs irgi prieinate prie absurdų. Jei iš 
įstatymo aiškinimo apsireiškia neteisingumas, tai De- 
teisingumas išeina iš to, kad žmogus prie rinkimų į 
Seimą negali būt dalinamas su trupmena, ir tamstos 
nerasite profesorių, kurie įrodytų kitą. Jei matematikas 
sako, kad proporcija bus tik tada, kada toji propor- 
cija su tikslumu ligi 1 yra teisinga, tai aš suprantu. 
Bet jeigu matematikai ir aukštesnės matematikos ži- 
novai man sako, kad proporcija ligi vieno tikslumo 
neteisinga, 0 proporcija ligi vienos tūkstantinės ar 
dviejų tūkstantinių — teisinga matematikos atžvilgiu, 
tai aš nustoju juos suprast. Gyvenimo atžvilgiu, tei- 
sybė, šis įstatymas, kaip ir kitas kiekvienas įstatymas, 
gal ir turi netikslumų, bet apie tai teks kalbėti tik 
tuomet, kada kils klausimas apie įstatymo pamai- 
nymą. 

Nežinau aš, kuo remdamasis atstovas Markaus- 
kas; kaipo juristas galėjo įstatymą aiškinant įstatymo 
autoriumi vadinti kolektyvų autorių, krikščionių de- 
mokratų bloką. Atstovas sako — kolektyvus autorius 
parašęs tokį įstatymą, tai reikią sužinoti, ką tas ko- 
lektyvus autorius norėjęs pasakyt. Aš nenorėjau var- 
ginti Seimą tais argumentais, kurie buvo iškelti man- 

datų patikrinimo komisijoje; bet kadangi atst. Markau- 
skas įnešė į plenumą savo argumentacijų, tai aš turiu 
jam atsakyti taip kaip jam buvo pasakyta komisijoje. 
Ar tamsta ilgai sutiksi pripažinti ir matyt įstatymo au- 
toriumi krikščionių demokratų bloką; ar tamsta 
sutinki vadinti autoriumi bloką tik tuomet, ka- 
da įstatymas yra nenaudingas krikščionims demokra- 
tams, o tamstoms naudingas; ar tamsta sutiksi skai- 
tytis su bloku ir tada, kada tamstai nenaudingas bus įs- 
tatymo aiškinimas (Požėla iš vietos: galima). Taigi. 
Tamstos turite būt nuoseklūs. Visur, kur įstatymas 
buvo pravestas Steigiamajame Seime, kuomet jis bus 
taikomas, turėtų dalyvaut krikščionių demokratų blo- 
ko atstovai įstatymo aiškinimui. Prie tokios absurdi- 
nės išvados mes prieisime, jeigu išeisime iš jūsų irgi 
absurdinio nusistatymo. Bet tokios išvados pats atst. 
Markauskas nedarys, bent ne visumet darys. Apie 
tikslingumą ir naudingumą ar nenaudingumą tokio ar 
kitokio įstatymo aiškinimo kalbos komisijoj nebuvo 
ir jeigu atst. Markauskas ir atst. Kairys šiandien re- 
miasi naudingumo motyvais, tai aš manau, kad gal 
trečios apygardos rezultatai turi čia įtakos. Bet vie- 
nas atst. Markausko rimtesnis argumentas iš mano 
pusės liko nepastebėtas. Argumentas šitoks. Jisai 
sako, įstatymo tekste yra žodžiai: „už kiekvieną kan- 
didatų sąrašą“, tai jie turi būti pripažinti reikalingais. 
Tai aš sutinku, kad ir žodžiai „už kiekvieną kandida- 
tų sąrašą“ turi savo reikšmės, jos išmesti negalima. 
Bet jei žodžius „už kiekvieną“ galima būtų išmesti, tai 
tada jau galima būtų išmesti žodžius „be trupmenų“. 
Įdėti žodžiai: „Už kiekvieną“, yra rezervacija, yra pa- 
daryta išimtis, pastebėjimas; reikalingas tuomet tiktai, 
kada dalinimo procesas gali būti atliktas be trupmenų. 
Tai imti vieną žodį iš to sakinio, juomi operuot nek- 
reipiant domės į kitus žodžius, surištus su juo, yra 
nenuoseklumas. Tas, sakau, iš ilgos atst. Markausko 
kalbos argumentas mano buvo nepastebėtas, bet aš 
skaitau, kad jis nieko nauja neįneša. Dabar dar turiu 
pridėt, kad Mandatų komisija svarstė perduotus iš Vy- 
riausios Rinkimų Komisijos aktus, bet aktų svarstymo 
metu į komisiją įėjo pareiškimas atst. Gabrielės Pet- 
kevičaitės ir komisija tą pareiškimą apsvarsčiusi kartu 
su tuo pasiūlymu, kurį aš esu jau pareiškęs komisijos 


vardu savo pirmoj kalboj, įneša pasiūlymą atstovę . 


Gabrielę Petkevičaitę skaityti išėjusią iš Seimo narių 
ir jos vieton įstojusį atst. Joną Vileišį. 

E Pirmininkas.  Mandatų komisijos pasiūlymas yra 
toks: 
Seimas apsvarstęs Vyriausios Seimo. Rinki- 
mų Komisijos Seimui perduotus Seimo rin- 
kimo aktus, nutarė, kad: 1) Penktos apy- 
gardos nutarimas, kiek jisai liečia Kazį Do- 
miną, turi būti panaikintas, Kazys Dominas 
turi būti išbrauktas. 

Prie šito pasiūlymo yra pataisa atst. Staugaičio 
Justino, prie pasiūlytojo pirmojo Komisijos punkto, bū- 
tent: 

Penktos Apygardos nutarimas, dalinant 

atstovus sąrašams, patvirtinamas, išskyrus 
atst. Domino klausimą, kuris yra pavestas 
spręsti atskirai komisijai. 
Markauskas įneša šitokį pasiūlymą: 
Socialdemokratų frakcija siūlo pripažinti, 
kad Mandatų Patikrinimo komisija, sank- 
cionuodama Vyriausios Rinkimų Komisijos 
aiškinimą 76 $ rinkimų įstatymo, ėjo iš 
neteisingo 76 $ supratimo, kad skirstant 
Ž. mandatus tarp kandidatų sąrašų reikia imti 

4 domėn ir tuos sąrašus, kurie gavo balsų 


Atst. 


6 pos. 


mažiau, negu „renkamasis skaičius“, todel 
klausimas privalo būti grąžintas Mandatų 
komisijai, naujam mandatų paskirstymui. 

Žodį turi del šito pasiūlymo atst. Tumėnas. 

Tumėnas (kd). Turiu paaiškinti, kad antras pa- 
siūlymas, būtent „Vyriausios Rinkimų Komisijos nu- 
tarimas: iš lapkričio 7 d., kiek jisai liečia socialdemok- 
ratų sąrašo atstovų skundą, pavesti specialinei Mandatų 
komisijai, kad tas pasiūlymas neišėjo iš Mandatų ko- 
misijos. Mandatų komisijos vardu aš tą punktą turėjau 
suredaguoti taip: „Vyriausios Rinkimų Komisijos nutari- 
mas iš lapkričio 7 d., kiek jisai liečia socialistų liaudininkų 
ginčą su socialdemokratais, panaikinti; Vyriausios komi- 
sijos nutarimu įneštą atstovų į Seimą sąrašo, socialdemo- 
kratų sąrašo atstovą skaityti išbrauktu ir jo vietoj perduoti 
atatinkamam socialistų liaudininkų sąrašo atstovui. Tokia 
redakcija turėjo būti antrojo pasiūlymo punkto. Bet 
po pirmo mano pranešimo iš socialdemokratų pusės 
buvo paskelbta, kad neprisilaikyta del socialistų liau- 
dininkų ginčo 5 ir 6 Seimo Statuto $$, kad abejoti- 
nam Seimo nariui nepraneštas komisijos nutarimas. 
Aš skaičiau, kad tas nutarimas raštu nėra reikalinga 
pranešti, kadangi ėjo bendras ginčas del sąrašų; bet 
turint omeny pasižadėjimą iš socialdemokratų pusės, 
kad jie įneš savo pasiūlymą ir kadangi iš socialde- 
mokratų pusės tokio pasiūlymo nėra, tai antroji dalis 
tokioj redakcijoj, kaip čia “perskaityta, negali būti skai- 
toma .Mandatų komisijos pasiūlymu ir negali būti sta- 
toma balsavimui, o turi būti balsuojama tokia redak- 
cija, kokią aš įnešu. 

Pirmininkas.  Duosiu Mandatų komisijos pasiū- 
lymą balsuot. Kandangi atskiri punktai turi atskirą 
turinį, tai duodamas pirmas pasiūlymas: 

Seimas apsvarstęs Vyriausios Seimo Rinki- 
mų Komisijos Seimui perduotus Seimo rin- 
kimo aktus, nutarė, +<kad: 1) Penktos apy- 
gardos nutarimas, kiek jisai liečia Kazį Do- 
miną, turi būti panaikintas, Kazys Dominas 
turi būti išbrauktas. 

Prie šito punkto yra atst. Justino Staugaičio pa- 
taisa: 

Penktos apygardos nutarimas, dalinant ats- 
tovus sąrašams, patvirtinamas, išskyrus atst. 
Domino klausimą, kuris yra pavestas Spręsti 
atskirai komisijai. 

Šitas pasiūlymas duodamas balsuot. Kas prieš 
tokią pataisą? Nėra. Pataisa priimta. Tuo pačiu at- 
puola Mandatų komisijos redakcija. Mandatų komisi- 
ja antrą punktą siūlo taip: 

Vyriausios Rinkimų Komisijos nutarimas iš 
lapkričio 7 d., kiek jisai liečia socialistų 
liaudininkų ginčą su socialdemokratais, pa- 
naikinti, Vyriausios komisijos nutarimu įneš- 
ta į atstovų į Seimą sąrašą socialdemokratų 
atstovą skaityti išbrauktą ir jo vietą perduoti 
atatinkamam socialistų liaudininkų sąrašo 
atstovui. 

Prie šito Mandatų komisijos pasiūlymo yra ats- 
tovo Poželos tokia pataisa: 

Išskyrus ginčą socialistų liaudininkų su so- 
cialdemokratais. 

Del balsavimo motyvų turi žodį atst. Požela. 

Požela (sd). Mandatų komisija savo laiku nėra 
išpildžiusi paprasčiausių reikalavimų Seimo statuto 6 $. 
Del to ginčo. Nėra pranešta suinteresuotam asmeniui, 
kaip Seimo statutas nurodo. Tai vienas nusižengimas. 
Antras nusižengimas. Statuto 6 $ reikalauja skelbimo 
ir oficialaus pranešimo apie tai, ką yra Mandatų ko- 
misija nutarusi, bet ir šito rašto nėra. Ir-dabar čia 

daromas Mandatų komisijos pasiūlymas. Tais punk- 
tais einant, kadangi nėra išpildyti paprasčiausi reika- 
lavimai, kad galima būtų išaiškint tą klausimą prie 
atatinkamų sąlygų, tai ir siūlau tą pataisą, kuri turi 
prasmės išskirti tą klausimą, norint jį teisėtai išspręsti. 

Pirmininkas. Del balsavimo motyvų žodį turi 
atstovas Toliušis. 

Toliušis (vs) Mūsų nuomone, statuto paragra- 
fai 5 ir 6 šiuo atveju negali būt pritaikinti, ir štai ko 
del. Čia eina kalba ne apie atstovą kaipo tokį, ne 
apie jo asmenį, bet eina kalba apie balsų tarp dviejų 
sąrašų paskirstymą. Todel čia asmuo visai jokios reikš- 
mės neturi, o eina tik padalinimas mandatų tarp so- 
cialdemokratų iš vienos pusės ir tarp trijų kitų susi- 
“jungusių sąrašų iš kitos pusės. Todel, kadangi iš re- 
ferento pranešimo nebuvo keliamas joks klausimas del 
asmenų, tai ir toliau jis neturėtų būt keliamas. Čia 
yra praneštas Mandatų komisijos nusistatymas, kaip 
einant sutartimi ir įstatymu turi būt paskirti mandatai, 
ir plenumas turi patvirtinti. Del asmenų čia kalbos 
nėra. Todel mes stovėsime už tai, kad čia 5 ir 6sta- 
tuto paragrafai nebūtų pritaikinti. 

Pirmininkas. Prie dviejų Mandatų komisijos pa- 
siūlytųjų punktų yra pasiūlyta atstovo Poželos patai- 
sa — prie antro punkto pridėti: „išskyrus ginčą So- 
cialdemokratų su socialistais liaudininkais“. Si patai- 
sa duodama balsuoti. Kas už pataisą? (Sd.). Kas 
prieš? (Slb, kd, di, ūs). — Pataisa atmesta. Kas už 
antrąjį paragraią,  Mandatų komisijos suiormuluotą? 
(Sib, kd, ūs, di). Kas prieš? (Sd). — Mandatų komi- 
sijos pasiūlymo antrasis punktas priimtas. Trečiasis 
punktas — „Likusioje dalyje Vyriausios Komisijos nu- 
tarimus patvirtinti“. Kas prieš? — Nėra, — priimta. 

Ketvirtasis punktas — „Gabrielę Petkevičaitę skai- 
tyti išėjusią iš Seimo ir jos vieton įstojusi Joną Vilei- 
šį“. Kas prieš? Nėra, — priimta. Atstovo Markausko 
pasiūlymas, priėmus trečiąjį punktą, savaime atpuola. 

Dabar iš eilės eina Specialinės Mandatų komisi- 
jos pranešimas. Komisijos referentą prašau užimti 
vietą. 


SPECIALINĖS MANDATŲ KOMISIJOS PRANEŠIMAS 


Referentas Mieleška (kd). Gerbiamieji Seimo na- 
riai. Man čia teks paaiškinti kareivio Kazio Domino 
bylą nuo pačios pradžios. Pilietis Kazys Dominas bu- 
vo įvestas kandidatu nuo V-tos Panevėžio apygardos 
į Seimą ir niekam  neprotestavus, rinkimai įvyko, ir 
kaip Apygardos, taip ir Vyriausioji Rinkimų Komisija 
Kazį Dominą išrinktu pripažino. Atvykus jam į Sei- 
mą, atėjo raštas Seimo Pirmininkui iš Vidaus Keikalų 
Ministerio p. Olekos, kur buvo nurodoma, kad Kazys 
Dominas buvo nuteistas Armijos Teismo XXII kn. 10 
str. antra dalimi, — jam buvo pritaikyta 50 ir 50!— 
str. str. Tai del šitos bausmės jis, pono Ministerio 
nurodymu, negalėjo būti išrinktas į Seimą, einant Sei- 
mo Rinkimų įstatymo $ 4tu. Gavus tokį pranešimą, 
ponas Seimo Pirmininkas perdavė jį svarstyt Mandaių 
komisijai. Mandatų komisija savo posėdyje lapkričio 
24 dieną išnešė tokį nutarimą: „Peržiūrėjusi Vidaus 
Reikalų Ministerio raštą Nr. 9030 ir pridėtąjį Armijos 
Teismo nusprendimą iš 1921 metų gruodžio mėn. 13 d., 
Seimo Mandatų komisija atrado, kad einant rinkimų 
įstatymo $ 4-tu ponas Kazys Dominas negalėjo būti 
išrinktas atstovu į Seimą, delto turi būt išbrauktas iš 
Seimo atstovų sąrašo“. Einant statutu, pilietis Kazys 
Dominas galėjo apeliuot į Seimą — į plenumą. Tame 
statute leidžiama trijų dienų laiku įteikti apeliaciją. Pa- 
sinaudojęs ta teise, Kazys Dominas lapkričio 27 dieną 
įnešė apeliacinį skundą Seimo Prezidiumui. Tam skun- 

-nant paragraiu 4 tu negalėjo būt renkamas. 


dui peržiūrėt ir taip pat Mandatų komisijos šprendi- | 
mui galutinai peržiūrėt, buvo išrinkta tam tikra komi- 


sija, kurios nusprendimą dabar man tenka garbės pra- 


nešti. 
Komisija savo posėdžiuose peržiūrėjusi tuos vi- 
sus atsiųstuosius raštus, pono Vidaus Reikalų Mini- 
sterio raštą, Armijos Teismo sprendimą, Mandatų ko- 
misijos nutarimą ir patį Kazio Domino apeliacinį skun- 
dą — ir susipažinusi su pačia byla atrado reikalinga 
pakviesti ekspertų žinovų toje srityje, būtent, Vyriau- 
siojo Tribunolo Valstybės Gynėją poną Kalvaitį, Ar- 
mijos Teismo Pirmininką ar jo pavaduotoją poną 
Šniukštą ar poną Vimerį; taip pat buvo nutarta pak- 
viesti atstovą Starkų, kaipo rinkimų į Seimą ir į savi- 
valdybes įstatymų, kurie rišasi tarp savęs, referentą, 
ir del suteikimo informacijų — Mandatų komisijos 
pirmininką. Išklausiusi savo posėdyje ekspertų nuo- 
monės ir apsvarsčiusi tą klausimą, komisija nutarė 
Mandatų komisijos sprendimą patvirtinti. Tuo būdu, 
Kazį Dominą laikyti į Seimą neišrinktu. Motyvai, ku-- 
riais vadovavosi Specialinė Mandatų komisija ir kurie 
nusvėrė į tą pusę, kad patvirtinių galutinai Mandatų 
komisijos-sprendimą, buvo sekami. Visų pirma išei- 
nant iš paties Kazio Domino apeliacinio skundo. Ten 
remiamasi tuo, kad Mandatų komisijos sprendimas 
neteisėtas tuo, kad jam, Kaziui Dominui, nebuvo 
atimtos pilietinės teisės. Kad čia buvo tik vien disci- 
plinarinio pobūdžio bausmė, bet tos teisės neatimtos. 
Tad komisijai teko įsigilinti į tuos paragrafus, kurie 
buvo pritaikinti Kaziui Dominui, —į 50 ir 50! — straip- 
snius.  Įsigilinus į tuos straipsnius paaiškėjo, kad tais 
straipsniais teisės siaurinamos ir siaurinamos ne vien 
tarnybinės, bet ir pilietinės teisės. Būtent, tas, kuriam 4 
tie straipsniai pritaikomi, kaip tik negali būt renkamas 
į garbingas vietas. Taip kad. čia tuo aiškinama, kad 
teisės yra susiaurintos, ne tik tarnybinės, bet ir pilieti- 
nės teisės yra susiaurintos. Kadangi rinkimų įstatymo 
$4-to punkto a tekste aiškiai pažymėta: „Tie, kieno už 
tėvynės išdavimą, arba kitą kokią sunkią kaltę teismo 
yra atimtos arba susiaurintos teisės, išskiriant iš šio 
skaičiaus svetimų valstybių teismų nuteistuosius už 
visokius politikos srities nusikaltimus“, — tie negali 
nei rinkti, nei būti išrinkti, tai ir Kazys Dominas, ei- 
Šitais 
motyvais remdamosi komisija mano, kad Kazys Do- 
minas negali būt Seimo rarys. -Delto, kad jam buvo 
pritaikintas amnestijos įstatymo paragraias 39, tai yra, 
kad jis atleistas nuo teismo ir bausmės, tai šitas, pagal 
ekspertų ir komisijos nuomonę, amnestija yra taikoma 
tik į pačią bausmę, kuri nėra įvykinta. Bet kas yra 
įvykę, būtent, kokios teisės yra atimtos, tai amnestijos 
įstatymas tų teisių negrąžina. Gali paliuosuot nuo 
bausmės, bet sugrąžinti atimtųjų teisių — tokios am- 
nestijos pas mus nebuvo taikoma. Taip kad, jei bau- 
smė ir buvo sumažinta, tai vis delto atimtosios teisės 
nebuvo sugrąžintos. Tai tie du motyvai, kuriais re- 
miamasi apeliaciniame skunde, pasirodo klaidingi, jais 
pasiremt negalima buvo. Komisija rado juos nepa- 
matuotus ir Mandatų komisijos nutarimą patvirtino, 
ir siūlo šiandien plenumui Kazį Dominą iš Seimo na- 
rių skaičiaus išbraukti. 1 

Pirmininkas. Del Specialinės Mandatų komisijos 
pranešimo atidaromos diskusijos. dį turi atstovė 
Purėnienė. 

Purėnienė (sd). Socialdemokratų frakcija nesu- 
tinka su Specialinės Mandatų komisijos nutarimu ir 
randa, kad tas nutarimas nėra teisėtas ir neatsako 
įstatymo prasmei, bet šį klausimą sprendžiant, taip pat 
kaip ir sprendžiant klausimą del 76 $-io aiškinimo, 


vadovautasi vien tik politiniais motyvais, O ne įstatymo 
prasme. Čia pamatan dedama ne teisėtumo mo: 
tyvai, bet asmeninės nuožiūros motyvai, ir vado- 
vaujamasi vien tik politiniais motyvais, bet ne ki- 
tokiais. (Atstovas Krupavičius, iš vietos: kas pasakė 
poniai?) — Ir moters kartais gerai paklausyti, — pa- 
klausykit... Specialinė Komisija nutarė pašalinti iš 
Seimo atstovą Dominą, pasiremdama Seimo rinkimų 
įstatymo $ 4-tu, kuris skamba taip: „Negali nei rinkti, 
nei būti išrinkti: a) tie, kieno už tėvynės išdavimą, 
arba kitą kokią sunkią kaltę teismo yra atimtos arba 
susiaurintos teisės“. Jei Dominas būtų patrauktas at- 
sakomybėn už tėvynės išdavimą, tai jam būtų pritai- 
kinti 108, 109 ir ligi 119 straipsnių. (Iš kd: jam ir 
pritaikintas 108 str.). Tie straipsniai prie jo nebuvo 
„pritaikinti, vadinas jis ne už tėvynės išdavimą buvo 
kaltinamas. Toliau, straipsniu del tėvynės išdavimo 
jo negalima iš Seimo narių skaičiaus išbraukti. To- 
liau sakoma: „arba kitą kokią sunkią kaltę“, teismo 
yra atimtos ar susiaurintos teisės: Kadangi po tėvy- 
nės išdavimo eina pasakymas: „arba kitą kokią sun- 
kią kaltę“ tai toji kaltė sulyginama su tėvynės išdavi- 
(mu. Čia nėra tokio pasakymo, kad jei teisės atima- 
mos pagal by kurį teismo sprendimą, bet tik jeigu 
tos teisės atimtos už sunkią kaltę. 


Dabar, ką gi suprast einant sąvoka „Sunki kal- 
tė“? Jei mes stosime ant asmeninės nuožiūros pa- 
mato, tai čia, žinot, labai toli nueisim. Vienam Sei- 
mo nariui kuri nors kaltė bus sunki kaltė, kitam Sei- 

„mo nariui — jau tik kaltė, o trečiam — gal jau ir 
visai jokios kaltės nebus. (Iš kd: jau nuopelnas bus. 
Juokas). Kad taip yra, tai mes matome iš netolimos 
praeities. Antradienio posėdyje Seimo dauguma pa- 
šalino darbininkų atstovus iš Seimo posėdžių už tai, 
kad jie neatsistojo himną giedant. Ir, dabar, tą patį 
pasielgimą ne vienodai įvertino liaudininkai su vals- 
tiečių sąjunga ir krikščionių blokas. Krikščionių blo- 
kas siūlė pašalint 10 posėdžių vaduodamasis tuo, kad 
tie atstovai tautos garbę įžeidę; lygiai tą patį faktą 
įvertindami, socialistai liaudininkai jau sakė, kad tai 
tik mandagumo papročių nesilaikymas. — Tą patį įvy- 
kį, vadinas, vieni laiko sunkia kalte — tautos garbės 
įžeidimu, o kitiems — liaudininkams ir valstiečių sąjun- 
gai — tai mandagumo papročių nesilaikymas. Ir už 
mandagumo papročių nesilaikymą liaudininkai su vals- 
tiečių sąjunga išvarė darbininkų kuopą dešimčiai po- 
sėdžių. Dabar gali su manim atsitikti; sakysim, aš 
atėjusi nepasisveikinsiu su dr. Staugaičiu ar kitu liau- 
dininku — jau tai bus mandagumo papročių nesilai- 
As ir mane gal būt pašalins dešimčiai posėdžių... 
"(Šalėj juokas). Taip kad, man rodos, kad taip klau- 

“simą statyt negalima, nes čia mes labai toli nueisim, 
Taigi ant pamato asmeninės nuožiūros stoti negalima, 
o reikia stoti ant juridinio pamato. Jūs, juristai, ži- 
note, 0 nejuristai galit paimti Baudž. Kodekso 3 $ ir 
pasiskaityti; ten pasakyta, kad didieji nusikaltimai yra 
tokie nusikaltimai, už kuriuos numatoma mirties arba 
sunkiųjų darbų kalėjimo bausmė. Ir $ 4 turi omeny 

"tiktai tuos asmenis, kuriems už didįjį nusikaltimą atim- 
tos arba susiaurintos teisės, o ne už by kokį nusikal- 
timą. Taigi atst. Dominas už savo nusikaltimą ne- 
gavo nei mirties bausmės, nei ištrėmimo, nei sunkiųjų 
darbų kalėjimo. Vadinasi, prie jo tas $ negali būti 
taikintas. Jis buvo teistas pagal 108 str. ir tai pagal 
karo baudžiamąjį statutą. Jeigu pasiskaitysite 108 $-a, 
"tai pamatysite kokioj jis vietoj. Pamatysit tamstos, 
kad jis yra antrame skyriuje, pirmoje dalyje, kur 5a- 
"koma apie karinės pagarbos dėsnių nusižengimą, už 

“ karinės tarnybos nusižengimą, ir jam uždėta už tą nu- 

sižengimą disciplinarinio bataliono trys metai, ir nus- 
tojimas kai kurių tarnybinių teisių. Tamstos, tarnybi- 
nės teisės ir pilietinės teisės ne vienas ir tas pats, Tai 
galite pasiskaityti rusų kalboje su motyvais „vojinsky 
ustav,“kur prie 50 $-0 yra pastaba, kad nuskyrimas į 
drausmės dalis draustų už karo tarnybos nusikaltimus 
surištas yra su  nustojimu tiktai kai kurių tarnybinių 
teisių 1r. pirmenybių, bet ne su atėmimu pilietinių tei- 
sių. Taigi tamstos matote, kad ir įstatymai ne vieną 
ir tą pačią prasmę priduoda šitiems žodžiams. Taigi 
pasiremiant įstatymu, jokiu būdu atst. Dominą nega- 
lima pašalint. Ir dar kartą aš pakartoju, kad jis dižio- 
jo nusikaltimo nėra padaręs. (Cia kalbama ne apie 
nusikaltimą, už kurį būtų atimamos teisės, bet kalbama 
apie tokį nusikaltimą, už kurį atimamos tiktai kai ku- 
rios tarnybinės teisės. Taigi stovint ant grynai juri- 
dinio pamato, jokiu būdu negalima atstovo Domino 
pašalinti. Bet jeigu jūs priėmėt 76 $ 4 kaip jūs no- 
rėjote: jeigu jūs galėjote už nemandagų pasielgimą pa- 
šalinti visą darbininkų kuopos grupę 10-čiai posėdžių, 
tai be abejo, galima tokiais motyvais vadovaujantis 
išmesti ir atst. Dominą iš Seimo narių. Jei jūs krikš- 
čionys norite vadovautis tik savo nuožiūra, 0 ne įsta: 
tymais, tai jūs eikite trumpesniu keliu: darbo kuopa 
neatsistojo tautos himną giedant, vadinas, ji padarė 
didijį nusikaltimą taigi ir atimkite iš visų darbo kuo- 
pos narių teisę būti Seimo nariais. Greit ir patogu. 
Bet jeigu Seimas stos ant tokio pamato, tai geriau 
Seimui visai nebūti, nes jeigu pats Seimas nesilaiko 
įstatymų, tai geriau yra ir nerašyti įstalymų, jeigu jų 
nepildo. 

Pirmininkas. Žodį turi referentas. 

Reierentas. Gaila, kad kalbėjusieji atstovai nes- 
kaitė įstatymo, kuris pritaikytas Kaziui Dominui. Ant- 
ras dalykas tai, kad neįsigilinta į pačią bylą. Reikia 
turėti omeny, kad Kaziui Dominui pritaikytas 50 ir 50! 
S8 ir tai tokie S$-ai, kurie suriaurina ne vien tarny- 
bines, bet ir pilietines teises. Tamstos paimkite 50 ir 50! 
ir pasiskaitykite, tai pamatysite, kad jis yra surištas su 
nustojimu tam tikrų teisių tarnybinių. Be to jam pri- 
taikintas nustojimas teisių, kokis yra numatymas 50 ir 
50! straipsniuose Baudž. Statuto. 50 $ ir sako, kad 
negali būti renkamas nei dalyvauti rinkimuose į gar- 
bingas ir surištas su kokia valdžia vietas. Aiškus da- 
lykas, kad čia yra teisių atėmimas, yra taip sakyt su- 
siaurinimas teisių. Ar čia didelis nusižengimas, ar ma- 
žas, tai kitas dalykas. Tamsta nežiūrėk subjektingai į 
So aiškinimą, bet aiškint taip, kaip pasakyta, Sunki 
kaltė yra ta, kuri atima teises, ir reikia taip įstatymą 
suprasti. Jeigu kitaip. panorėt suprast, tai būtų sub- 
jektingas aiškinimas. Ir delto eidami tais objektin- 
gais motyvais mes ir siūlome plenumui Kazį Dominą 
išbraukti iš Seimo narių. 

Pirmininkas. Del balsavimo motyvų žodį turi 
atst. Požela. 

Požela (sd). Socialdemokratų irakcija balsuos 
prieš tą rezoliuciją, vaduodamos šiais motyvais. (Kru- 
pavičius iš vietos: draugingais jausmais). Kadangi tas 
aiškinimas Mandatų komisijos, kokį tamstos išgirdote, 
yra kuomažiausiai surištas su tais bendrais įstatais, 
kurie buvo nurodyti, būtent, einant 50 ! str. karo bau- 
džiamojo statuto. Susiaurinamos yra teisės neva del 
to, kad tais atsitikimais atimamos yra pirmenybės ir 
ypatingos teisės. Socialdemokratų frakcija mano, pa- 
silikdama ant pamato to paties teisėtumo, apie kurį 
kalbėjo draugė Purėnienė, kad šituo atsitikimu mes ne- 
matome pamato pašalinti atstovą Dominą ir nėra kuo 
remtis, kad galima būtų daryti išvadą, kad tarnybinis 
nusižengimas yra taip pat surištas su susiaurinimu 

ypatingų teisių. Antras motyvas, tai giliai politinis 
motyvas. Tamstos pašalinate del to, kad savotiškai 
aiškinat 76 $—ą, ieškote progos neįsileisti į Seimą 
visos eilės atstovų ir ieškote dar daugiau priežasčių 
ir aplinkybių, kad galėtute taip pat pašalinti dar ir 
darbininkų kuopų atstovą. (Pirmininkas: prašau tamstą 
del motyvų kalbėt). Vadinasi, tamstos gyvai politiniais 
argumentais norite jų neįsileisti. Socialdemokratų 
frakcija besivaduodama irgi tais politiniais supratimais 
ir balsuos prieš tą. Bet ateis, laikas, kada jūs būsite 
išaiškinti taip, kaip dabar kad aiškinate (sd. ploja). 
Pirmininkas. Yra Specialinės Mandatų komisijos 
pasiūlymas išbraukti Kazį Dominą iš Seimo narių šu- 


dėties. Duodamas šis pasiūlymas balsuot. Kas prieš? 
(sd) Kas už? (kd., di, ūs. ir sldb.). Pasiūlymas 
priimtas. 


Posėdis baigiamas, paskutinis dienotvarkės pun- 
ktas atidedamas kitam kartui. Kitam posėdžiui siūloma 
tokia dienotvarkė; 1) atsakymai į paklausimus, 2) Se- 
niūnų Sueigos rinkimai, 3) komisijų pakeitimo klau- 
simas. Be to, ūkininkų sąjungos frakcija siūlo įdėt 
ir Respublikos Prezidento rinkimus. Siūloma posėdį 
padaryt antradienį gruodžio 5 d. 10 val. ryto. Kitų 
pasiūlymų nėra? Kas prieš? — Nėra. — Priimta. Da- 
bar del dienotvarkės turi žodį atst. Krupavičius. 


Krupavičius (kd). Krikščionių demokratų trakci- 
jos vardu siūlau išmesti ūkininkų sąjungosirakcijos pasiū= 
lymą, būtent Prėzidento rinkimus, ir prašysiu tą punktą 


praleisti. i i 
Pirmininkas. Yra įnešta pataisa— Respublikos 
Prezidento rinkimus praleisti. Kas už tai, kad 


būtų tas klausimas paliktas, prašau pakelti rankas? 
(ūk. sąjunga). Kas prieš? (kd). Neaiškus balsavimas. 
Dar kartą. Kas už tai, kad palikti tą punktą? (ūk. 
sąjunga). Kas prieš? (kd). 10 už, ir 10 prieš. Tokiu 
būdu tas klausimas atkrinta. (Iš vietų: ne, neatkrinta. 
— Krupavičius: atkrinta ūkininkų sąjungos pasiūlymas). 
Dar kartą statoma balsavimui. Kas už tai, kad. Pre- 
zidento klausimas būtų įneštas į dienotvarkę? (ūk. są- 
junga). Kas prieš? (di. ir kd.). Tokiu būdu 10 balsavo 
už, ir prieš — 12. Įneštas ūkininkų sąjungos pasiūlymas 
atkrinta. Tokiu būdu dienotvarkė bus šitokia: 1) Mi- 
nisterių Kabineto atsakymai į paklausimus, 2) Seniūnų 
Sueigos rinkimai ir 3) Komisijų pakeitimo klausimas. 
Kitų pasiūlymų nėra? Kas prieš? Nėra. Dieno- 
tvarkė priimta. 
Skelbiu posėdį pasibaigus. 


(3 val. 5 min.) 

